**З А П И С Н И К**

од 9-тата седница на Советот на Општина Прилеп, одржана на 15.03.2022 година во салата на Општина Прилеп, со почеток во 12,25 часот

Седницата ја отвори и со неа раководеше претседателот на Советот на Општина Прилеп, Дејан Проданоски.

Почитувани членови на Советот!

Ја отворам 9-тата седница на Советот на Општина Прилеп и констатирам дека, од вкупно 27 членови на Советот, на седницата присуствуваат 26 членови на Советот, па спрема тоа Советот може полноважно да одлучува.

Ве известувам дека на оваа седница покрај Вас членовите на Советот, поканети се и Градоначалникот на Општина Прилеп, предлагачите на материјалите, како и претставниците на средствата за јавно информирање.

Пред да го утврдиме дневниот ред, записникот од 8-мата седница го ставам на гласање?

Дали има забелешки по записникот?

**МЕТОДИЈА КОСКОСКИ:**

Во Записникот на страна број 3 стои:

„ЗОРАН ЈАНКУЛОСКИ:

АЛЕКСАНДАР КИТАНОСКИ:“ (Овие 2 дискусии не се снимени).

Дојдовме во ситуација каде што не постои доказ од искажано мислење. Дали можеби имало пракса и порано вака да се прикриваат изнесени ставови. Еве да прашам дали е можно дури по еден месец да дознаам дека не сте воделе белешка од ова сега што зборувам? Па затоа еве ние ќе ви излеземе во пресрет со тоа што ќе ви помогнеме окулу техничките работи и дополнително ќе снимаме за секој случај, а друг пат да не ви се случуваат вакви пропусти.

**ДЕЈАН ПРОДАНОСКИ:**

Ај ве молам забелешкава апсолутно не ви е оправдана. Секогаш се случувале технички прблеми на седнициве. Порано се случило да нема и цела седница, па се правеле напори да сето тоа да се регистрира по една кратка изјава, која што од колегата Китаноски беше да побараме пауза за една дополнителна координација, ако добро се сеќавам и барање за повлекуање на точката од дневниот ред од колегата Јанкулоски. Мислам дека тоа не е спорно за две реченици, односно да најдувате забелешки по записникот, добро. Друг некој да не има забелешка по однос на записникот? И ова морам да кажам да ја искористам приликава дека службиве максимално, со оглед на тоа дека техниката е стара, со оглед на она што вие најмногу инсистиравте да одат седниците во живо, а тоа ни беше и ветување, баравме дополнителен простор. Ама тогаш се правеше сериозен притисок зошто тоа така било, дали било тоа злоупотреба, дали не сме сакале да одат во живо седниците. Еве сега и покрај тоа со ограничени можности одиме во живо. Мислам дека не е во ред да давате ваква забелешка за по една реченица која што недостасува и ви кажав сега што станува со техника која што е дотраена и се користи максимално. Значи се користи сето ова вака како што изгледа во моментов за да може граѓаните да не следат и ние овде во салава да бидеме добро озвучени, односно да се слушаме што зборуваме. Добро предлагам да преминеме кон гласање.

Дали уште некој има забелешки по записникот?

Бидејќи нема забелешки по записникот и никој не се јавува за збор, предлагам да преминеме на гласање.

Кој е “за” усвојување на записникот?

Кој е “против”, кој е”воздржан”?

24 членови на Советот гласаа „за” и 2 „воздржани“.

Констатирам дека со 24 гласови „за“ и 2 „воздржани“ записникот е усвоен.

За дневен ред на оваа седница, ги предлагам следните прашања:

**Д Н Е В Е Н Р Е Д**

1. Предлог-Квартален Извештај за извршување на Буџетот на Општина Прилеп за четврт квартал од 2021 година.
2. Предлог-Годишна сметка на Буџетот на Општина Прилеп за 2021 година.
3. Предлог-Одлука за измени и дополнувања на Одлуката за извршување на Буџетот на Општина Прилеп, за 2022 година.
4. Предлог-Одлука за давање согласност на тримесечниот извештај за финансиското работење на ЈКП ,,Водовод и канализација” Прилеп за период од 01.10.2021 година до 31.12.2021 година.
5. Предлог-Одлука за усвојување на Годишната сметка на ЈКП ,,Водовод и канализација” Прилеп за 2021 година.
6. Предлог-Одлука за давање согласност на Годишен план за измена на Годишниот план за вработување во 2022 година на ЈКП ,,Водовод и канализација” Прилеп.
7. Предлог-Одлука за давање согласност на тримесечниот извештај за финансиското работење на ЈП за ПУП Прилеп за период од 01.10.2021 година до 31.12.2021 година.
8. Предлог-Одлука за усвојување на Годишната сметка и извештајот за работењето на ЈП за ПУП Прилеп за 2021 година.
9. Предлог-Одлука за давање согласност на Одлуката за распоредување на добивката остварена по годишна сметка на ЈП за ПУП Прилеп за 2021 година.
10. Предлог-Одлука за усвојување на Годишната сметка на ЈОУДГ ’’Наша иднина’’-Прилеп за 2021 година.
11. Предлог-Одлука за усвојување на Годишната сметка на ЈОУ Дом за стари лица ,,Киро Крстески Платник’’-Прилеп, за 2021 година.
12. Предлог-Одлука за усвојување на Годишните сметки на ЈОУ Градска библиотека ,,Борка Талески’-Прилеп, за 2021 година.
13. Предлог-Одлука за усвојување на Извештајот за работата на ЈОУ Градска библиотека ,,Борка Талески’-Прилеп, за 2021 година.
14. Предлог-Одлука за утврдување на приоритет на под-проектот   
    Реконструкција на улица „Леце Котески“, Општина Прилеп.
15. Предлог-Одлука за усвојување на Извештајот-Информацијата за безбедносната состојба на подрачјето на ПС од Општа надлежност-Прилеп, во текот на второто полугодие од 2021 година

Предлагам 9-та точка **да се повлече** од дневниот ред, на барање на предлагачот на материјалот .

Исто така предлагам дневниот ред **да се дополни** со следните точки:

1. Предлог-Годишен извештај на Општина Прилеп за 2021 година.
2. Предлог-Одлука за давање согласност на тримесечниот извештај за финансиското работење на ЈКП ,,Комуналец’’-Прилеп за период од 01.10.2021 година до 31.12.2021 година.
3. Предлог-Одлука за усвојување на Годишната сметка и извештајот за работењето на ЈКП ,,Комуналец’’-Прилеп за 2021 година
4. Предлог-Програма за спроведување на општи мерки за заштита на населението од заразни болести во 2022 година.

Процедурално предлагам точките да бидат разгледувани според предлагачот поради тоа што кварталните извештаи се сублимирани во завршните сметки на подносителите на материјалите.

Дали некој има предлог за измена и дополнување на дневниот ред?

Доколку нема ве молам да се изјаснеме кој е за вака предложениот дневен ред?

Кој е против? Кој е воздржан?

Сите членови на Советот гласаа „за“.

Констатирам дека дневниот ред е едногласно усвоен.

По **ПРВАТА, ВТОРАТА, ТРЕТАТА и ЧЕТВРТАТА** точка од дневниот ред:

Квартален Извештај за извршување на Буџетот на Општина Прилеп за четврт квартал од 2021 година;

-Годишна сметка на Буџетот на Општина Прилеп за 2021 година.

-Годишен извештај на Општина Прилеп за 2021 година; и

-Одлука за измени и дополнувања на Одлуката за извршување на Буџетот на Општина Прилеп, за 2022 година, пред да отворам претрес ја повикувам претседателката на Комисија за финансирање и буџет г-ѓа Ирена Стерјовска Локвенец да го поднесе извештајот по однос на овие точки. Повелете г-ѓо Ирена Стерјовска - Локвенец да го поднесете предлогот.

**ИРЕНА СТЕРЈОВСКА - ЛОКВЕНЕЦ:**

Добар ден. Почитуван претседател на Совет, почитуван градоначалник, колеги советници, директори на јавните комунални претпријатија, претставници од медиумите. На ден 14.03.2022 година, Комисијата за финансирање и буџет одржа седница на која што беа разгледувани предлог точките: Предлог - Квартален Извештај за извршување на Буџетот на Општина Прилеп за четврт квартал од 2021 година;

-Предлог-Годишна сметка на Буџетот на Општина Прилеп за 2021 година; и како дополнителна точка.

-Предлог - Годишен извештај на Општина Прилеп за 2021 година; и

-Предлог - Одлука за измени и дополнувања на Одлуката за извршување на Буџетот на Општина Прилеп, за 2022 година. На самата комисија дискутиравме за прелог-одлуките, за годишните сметки од Општина Прилеп и на крајот членовите на Комисијата едногласно ги усвоија и им предлагаме денес на членовите на Советот да се усвојат истите во предложениот текст.

**ДЕЈАН ПРОДАНОСКИ:**

Ви благодарам. Отворам претрес по точкиве. Повелете Градоначалник.

**БОРЧЕ ЈОВЧЕСКИ:**

Почитуван претседател на Совет на Општина Прилеп, почитувани советници, почитувани директори на јавни претпријатија и други организации до вас од мене како предлагач се наоѓаат Годишната сметка на Буџетот на Општина Прилеп како и Годишниот извештај на Општина Прилеп за 2021 година, што во суштина претставува законска обврска на мене како градоначалник да ја доставам до вас на ваше разгледување и усвојување. Со оглед на тоа да овие извештаи представуваат пресек на работењето на претходниот градоначалник, а се разбира и на општиската администрација, заклучно со месец октомври и не можам да дадам некое поголемо објаснување. Во наредниот период сите заедно да работиме одговорно и посветено за остварување на нашата цел, Прилеп да го направиме место за живеење по теркот на европските градови. Ви благодарам.

**ДЕЈАН ПРОДАНОСКИ:**

Добро ви благодарам градоначалник. Предпоставувам сега од Секторот за финансии ќе дадат образложение по однос на точкиве. Повелете г-ѓо Станкоска.

**ИРЕНА СТАНКОСКА:**

Почитуван градоначалник, почитуван претседател на Совет, почитувани советници,

Согласно член 34 од Законот за финансирање на ЕЛС, Согласно Законот за буџетите на буџетските корисници исто така и Законот за сметководство на буџети и буџетски корисници, како точки на дневен ред, денес пред вас, а по предлог на градоначалникот ги имате: - Кварталниот Извештај за извршување на Буџетот на Општина Прилеп за последниот кварта, кој е комулативен збирен извештај од 01.01.2021 година до 31.12.2021 година од кои што пак фактички произлегуваат и Годишната сметка на Буџетот на Општина Прилеп за 2021 година како и Годишниот извештај на Општина Прилеп за 2021 година. Во овие три документи ви се прикажани билансот на приходите на Основниот буџет, билансот на приходите на наменските и блок дотациите, билансот на приходите на самофинансирачките активности, биланс на приходи на донации исто така и билансите на расходи на овие кои што претходно ги наведов.

Анализирајќи го консолидираниот буџет на приходи на буџетот за четвртиот квартал од 2021 година, остварени се приходи во износ од 1.175.707.704 денари што представува 73,92 % од вкупно планираните 1.590.567.000 денари. Билансот на приходи на основниот буџет, извршувањето и на приходите на основниот буџет од четвртиот квартал од буџетската 2021 година е во износ од 402.676.869 денари, што представува вкупно 63,94 % од вкупно планираните приходи. Даночните приходи се остварени во износ од 206.351.310 денари или со вкупно учество од 79,07 % од планираните. Во споредба со четвртиот квартал од 2020 година кога беа реализирани 181.573.018 денари, даночните приходи во 2021 година бележат раст од околу 14 %, односно 13,65 %.Неданочните приходи остварени се во износ од 8.084.500 денари или околу 97 % од вкупно планираните. Според четвртиот квартал од 2020 година кога се реализирани 7.018.155 денари. Неданочните приходи бележат раст од 15 %. Трансферите од други нивоа на власта остварени се во износ од 101.700.955 денари или 78,84 % од планираните. Дотацијата по основ на данок на ДДВ-то во овие да речам од други трансфери на власта, влегуваат дотациите од ДДВ-то со вкупен износ од 88.459.140 денари. Трансфери по Годишната програма од ЈП за државни патишта во износ од 9.004.465 денари. Капитални трансфери од други нивоа на власт од 18.237.350 денари. Капиталните приходи остварени во периодот од 01.01.2021 година до 31.12.2021 година се вкупно 66.540.104 денари или од предвидените 34 %. Билансот на приходи на наменските и на блок дотациите се во износ од 772.323.463 денари што представува 88 % од планираните приходи за 2021 година. Билансот на самофинансирачките активности, односно извршувањето на приходите на буџетот на сметките за самофинансирачки активности се во износ од 332.462.766 денари што представува 38,97 % од планираните приходи. Анализирајќи го билансот на приходи од самофинансирачки активности пооделно по програми, тука спаѓаат Програмата на култура поточно библиотекарството со учесто од 550.910 денари, детските градинки со износ од 10.969.248 денари, домовите за стари лица со 14.658.818 денари и Програмата Основно образование со вкупен износ од 1.110.977 денари. Програмата средно образование има учество со 5.167.793 денари. Билансот на приходи од донации во 2021 година е на износ од 18.244.606 денари што представува

34,82 % од планираните. Анализирајќи го консолидираниот биланс на расходи можеме да констатираме дека се остварени расходи во износ од 1.198.123.514 денари што представува 35,73 од вкупно планираните расходи. Билансот на расходи на основниот буџет според извршувањето е во износ од 411.539.866 денари што представува 64,89 % од вкупно планираните расходи. Во овие расходи на основниот буџет влагуваат плати и надоместоци, резерви и недефинирани расходи, стоки и услуги, субвенции и трансфери и социјалните бенефиции и капиталните расходи, кои што се реализирани во износ од 127.409.239 денари. Од плата во овој период имаме и отплата на главнина од кредити која што е реализирана во целост, односно 9.434.202 денари се сервисирани обврски по кредити кои што се наведени и во Кварталниот Извештај К3. Билансот на расходи на наменските и блок дотации се извршува и се реализира преку програмите. Вкупните трошоци на овој биланс од наменските сметки и блок дотации изнесува 728.113.963 денари. Истите како што и претходно напоменав, и приходите се реализираат према програми. Тука се Програмата на Основно образование, Програмата на средно образование, библиотекарство, детските градинки и домовите за стари лица. Капиталните расходи кои што се реализирани во овој период изнесуваат 30.212.188 денари или вкупно 41,35 % од планираните расходи. Билансот на расходи од самофинансирачки активности во 2021 година и тоа исто се реализира по сите програми и изнесува 36.734.796 денари или е вкупно 44,10 % од планираните за 2021 година. Билансот на расходи од донации во 2021 година учествува со износ од 21.734.889 денари. Овие расходи се реализирани во подпрограмите Општинска администрација во износ од 1.960.000 денари, да нема заблуда тоа се проектите за вештачкото езеро. Исто така Општинска администрација реализирани се расходи во друга Подпрограма во износ од 502.200 денари од проектот на UNDP – Креирање на можности за сите. Програмата ЕАО – Капитални трошоци за Општината во висина од 1.762.177 денари набавено е возило за ЈКП „Комуналец“ – Прилеп. Преку програмите Еразмус се реализирани програмите на Основното и средното образование во износ, во основното образование од 3.576.507 денари, додека во Средното образование 13.934.005 денари. Како што ви напоменав Кварталниот извештај кој што е понатаму вклопен и ја представува Годишната сметка на Општина Прилеп за 2021 година го има и образецот К2. Во образецот К2 Ви се наведени вкупните обврски кои што ги има Општина Прилеп заклучно со 31.12.2021 година и тие изнесуваат 55.905.593 денари, а состојбита на паричните средства на Општина Прилеп на 31.12.2021 година изнесуваат 12.624.474 денари. И на крајот го имате и Кварталниот извештај К3 во кој што ви се наведени отплатите према кредитите, кои што се земени 2013 и 2016 година. Ви кажав дека ратите се сервисираат комплетно целосно. Секоја година се сервисираат навремено и тие се исплатени во целост онака како што е предвидено со договорите кои што се потпишани со Светска банка. Ви благодарам.

**ДЕЈАН ПРОДАНОСКИ:**

Ви благодарам. Отворам претрес, кој се јавува за збор по однос на овие 4 точки. Повелете г-дине Костоски.

**МЕТОДИЈА КОСТОСКИ:**

Почитувани присутни, почитувани гледачи преку дигиталните канали за комуникација добар ден.

Моменталната ситуација со економската, здравствената и безбедносната криза е алармантна. Како советник сум должен да алармирам до граѓаните, Советот, администрацијата и градоначалникот и токму затоа зедов збор. За оваа предлог точка добивма 2 документи поточно за Годишниот рекапитулар, од кои едниот е на 7, а другиот на 6 страни. Добивме материјал на вкупно 13 страни, образложение за цела година каде сте ги трошеле сите пари. Јас пробав да најдам некој друг податок повеќе, но овде нема. Еве поправете ме ако грешам, 100 страниод „Комуналец“, 13 од цела Општина, дали е тоа доволно? Статистички гледано секоја наредна година градов финансиски ослабува и пропаѓа во долгови. А од друга страна бевме сведоци напопатна распродажба на државени општински имот, па затоалогично сето ова несовесно работење со слаби резултати му го припишувамедиректно на таканаречениот раководител на Сектор на финансии со доживотен мандат Драге, кој еве сега неможам да говидам тука во присутните. Во последно време се зборува дека тој и раководителот на Селтор Инспекторат на незаконски начин се стекнале содоживотен мандат самосоодлука на Совет и тогашен градоначалник. Сошто, ако е вистина, се доведува во прашање легитимитетот насите одлуки поврзани со финансиското работење и финансиите и барам образложение дали е ова вистина. Тогаш ве повикувам уште денес да си поднесете неотповиклива оставка за да можат службите да покренат независна истрага околу вашата работа без надворешнии внатрешни притисоци. Некомпетентноста, сомнителните милионски зделки,неможноста на градоначалниците да си ги избираат раководителите на секторите со што свесно ги кочите во нивните надлежности, нетранспарентноста во работењето и добивањето на пркриени површни резултати, ускратувањето на правото за пристапдо информации од јавен карактер. Сето ова според нас е дел од моменталната ситуација и резултираше со вака мизерна положба во која се најде населението. Гледаме дека сите ставки сте ги собрале и сте ги пресметале во проценти и да знаете децата од основно ова го прават. Ние бараме детално со бројки за секој денар каде завршил, на кои сметки, независно дали станува збор за физички илиправни лица. Никаде не видовме на кој начин сте планирале да ги скратите непродуктивните трошоци. Не ви е објавено колку средства оддвојуваме кон приватните агенции за привремени вработувања добро познатите човек фирми со милионски обрти на пари. Со што цели 7% од бруто платата на работниците одат директно кон нив како чиста заработувачка, а ја оштетувате општинската каса и Фондот за пензиско осигурување, а притоа ги пумпате приватните осигурителни компании со што според Договоротсите осигурителни бенефиции ви одат директно кај приватните агенции на штета на работниците. За комуналиите што се уплаѓаат за новите згради немаме податок кој плаќа, колку плаќа, дали во готово, дали на рати и кој до која рата е стасан. Немаме листа на правниифизичкилица на кои Општината им должи. Не знаеме на кого му должиме како Општина. И ова за вас е Завршна сметка? Станува збор за милионски суми, а ние овде немаме никаков податок. Горивото поскапува, па барам да не удостоивте со еден податок да знаеме колку во 2021 година сме им ги наполниле џеповите на приватните бензински пумпи по основ набавка на течно гориво за општинските службени автомобили, кои ги користите и за приватни цели вклучително барам и потрошена сума од енергенсите за греење кај сите објекти,кои не работеа заради короната, а дополнително правеа јавни набавки на мазут. Стануба збор за милионски бројки, но и за ова сеуште немаме податок. Поради растот на алчноста на административците, а воеднои растот на цената на бензините, ви ја потенцирам општо познатата пракса на користење на службени возила во приватни цели и носење по сопствени гаражи со цел празнење на нивните резервоари и затоа бараме нивните општински возила вклучувајќи ги и тие на јавните претпријатијаитно да видно место да ги обележите. А военопо завршувањето на седницава барам да го разгледате користењето на службени возила за 50 % како времена мерка. Никаде непрочитав дека имате направено Стратегија за енергетска ефикасност и ако е по препорака на сите земји и ова знаме овде, попатно што бара ова знаме овде, да не случајно не окупираа, па сега да мора да треба да ни кажете. Ви благодарам.

**ДЕЈАН ПРОДАНОСКИ:**

Ви благодарам г-дине Костоски. Дали некој друг се јавува за збор? Повелете г-ѓо Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

Благодарам претседателе. Гледајќи ја Завршната сметка за оваа година можеме да ги видиме активностите на администрацијата, која што беше предводена од минатата локална власт и од претходниот градоначалник Илија Јованоски. Синтетиката гледана од аспект на приходи и расходи, планирано и остварено за оваа година на работење прикажува дефицит, који ако бил планиран во повисок процент од реализираниот, сепак можеме да заклучиме дека дефицит е дефицит, а тоа значи дека повеќе се потрошени средства од она што се прибрани приходи. Анализирајќи ја структурата на приходи гледаме одреден задоволителен процент на реализација на даночните приходи, неданочните приходи и приходи од дотации. Но, она каде што евидентно се потфрла е таа ставката на капитални приходи каде од планираните 195.500.000 денари, остварени се само 66.540.104 денари. За оваа состојба и за причините на потфрлање треба во иднина да се направи посеопфатна и подетална анализа со цел да можеме да очекуваме посигурни приливи по овој основ во буџетот. Но, денес ќе заклучиме дека факт е дека во овој буџет Секторот за урбанизам потфрлил во планираното и во оствареното. Ако веќе почнеме да ја гледаме структурата на расходи на оваа Завршна сметка, најпрво се запрашуваме дали рационално и одговорно се користеле прибраните средства од нашите сограѓани. Гледаме дека потрошени се 1.188.980.312 денари. Но аналитички гледано,каде, како се потрошени можеме да дојдеме до заклучок дека има и некои дејствија кои не кореспондираат со совесно и одговорно менаџирање на претходниот градоначалник Илија Јованоски. Капиталните расходи од основниот буџет учествуваат во буџетот во 2021 година само со 30,96 % на реализација. Тоа покажува дека претходната локална гарнитура не направи посебен исчекор во реализација на проекти за нашите сограѓани. И сега секако моите колеги советници можеби ќе сакаат да ме демантираат најверојатно со проекти од типот на мостот кај сточен пазар за кој се потрошени повеќе од 600.000 евра и кои во голем дел од тие средства се наплатени од страна на изведувачот преку отужување што значи дополнително се одлеани средства од буџетот. И навистина можам да кажам дека го разбирам револтот на нашите сограѓани за овојпроект затоа што се потрошени навистина енормно високи средства на пари за мост само од неколку стотици метри. Друг проект на кој се потрошени буџетски средства е булеварот „Гоце Делчев“. Според нашите информации кои што ги имаме после реконструкцијата нема ни технички прием што е доказ за аномалиите на проектот чии што финансиски конструкции ги гледаме во оваа Завршна сметка. Овој проект можеме да констатираме, еве една мала дигресија да направиме, дека ја отсекува старата чаршија, сообраќајот се одвива во две ленти, едната лента постојано се користи за паркирање привремено од страна на граѓаните.Има премногу реакции од нашите сограѓани и јасно е дека овој проект е тотално промашување и во општо не е за поздравување од наша страна. Исто така до нас советниците беше доставен и образец К2 од каде што се гледаат доспеани неподмирени обврски до 31.12.2021 година во износ од 55.905.593 денари. Но, во овој момент ќе го искористам да го споменам и фактот дека вкупниот долг со кој ја оставивте Општината е 292.562.164 денари во која структура на обврски спаѓаат тековните обврски, долгорочните обврски и превземените обврски по договори за јавни набавки. Подетално вкупни тековни обврски 32.196.697 денари, долгорочни обврски 112.415.339 денари. И превземени обврски по договори за јавни набавки 147.950.128 денари. Се на се вкупно, уште еднаш ќе повторам, долг со кој што ја презедовме Општината е 292.562.164 денари. Ова се долгови кои што во дополнителна мера ќе го оптоварат буџетот од 2022 година или на некој начин ќе ги изедат проектите со кои од самиот почеток ние требаше да стартуваме. Потенцираме следува старт ап на ЛС и за многу брзо време онака како што сите посакуваме ќе се реализираат ветените проекти а и многу повеќе проекти во многу блиска иднина. Ви благодарам претседателе.

**ДЕЈАН ПРОДАНОСКИ:**

Ви благодарам. Дали некој друг се јавува за збор? Може, повелете реплика г-дине Мариноски.

**НИКОЛЧЕ МАРИНОСКИ:**

Благодарам. Почитуван градоначалник, почитувани присутни колешке се убо си кажавте, убо си прочитавте како што треба. Е сега тие долгорочните обврски 140 милиони денари се и градинката. Вие не моравте да ги... можевте одма да го намалите долгот за 133 милиони, да го прекиневте проектот со градинката. Ама тој беше ваш, исто ваше ветување, така да таа градинка вашето работење не го загрозува. И е плус долгорочна обврска, убо си кажавте, ова е реалноста 55 милиони денари минус 12 милиони кои ги имате. Така да со 40 милиони денари стартувавте оваа година, не со 292 милиони. Тендерите ги кажавмеилионие обврски по тендери и за гориво и за електрична енергија и за незнам што сакате. Секој еден тендер е во тие. Тие се за тековно работење и јас не знам зошто континурано ги спомнувате и тие не можат да ви го нарушат работењето. Сега во ред, сега ибра на зборови си правиме, така? Така е. И една друга работа, пак еве ќе ве потсетиме пошто континуирано потсетувате. Нашиот градоначалник Илија Јованоски бидејќи и Борче докторот е исто наш градоначалник, значи претходниот градоначалник стартуваше со 180.000.000 денари, а во март одржа конференција дека ги исплатил дека има 0 денари долг. Ако можете исплатете ги, еве март сме, исплатете ги долговите и почнете со 0. Така беше или не беше? Благодарам се извинувам.

**ДЕЈАН ПРОДАНОСКИ:**

Добро ви благодарам. Јас ќе се јавам за контра реплика еве морам да ја искористам приликава како советник од претходниот состав да ви кажам колега Мариноски и дека Општината беше оставена со помалце од 20 милиони обврски, сега се 40 милиони обврски, значи двојно повеќе се зголемило. За тоа што се сработило, не се сработило кажаа изборите, си кажаа граѓаните колку ја ценат работата и плус да ви спомнам дека на тие 40 милиони денари да прашате дали е платена таа прва транша што требаше да се плати за градинкава? И оваа година дали треба дупло да се плати, односно за 2021 и за 2022 година. Е па нека дојде тој менаџерот, нека ги обезбеди тие 80, 90 милиони денари, нека ја согледа цела оваа ситуација со енергетска и економска криза и нека сработи и нека ги врати до март долговите кои што ги има Општинава. Е тогаш ќе симниме капа. Али во вакви околности каде што горивата на највисоко историско и од кога постои држава се качени, 100 денари нафтата никогаш не била од формирањето на оваа независна држава и сега во вакви околности да зборуваме дека некогаш во некои поидеални услови кога имало добра економска политика добро водена, кога дошле големи фабрики, кога се отвориле голем број на работни места и сега после 4 години каде што е зголемена невработеноста во градов. Каде што на тоа лошо менаџирање на корона кризата се влоши дополнително економската состојба, која што ја има во градов на сите економски оператори и сега најлесно е од оваа говорница се да кажувате. Да ако сте добар градоначалник како што го представивте, да му се обраќате на новиов градоначалник за сите долгови. Па супер мен да е нема да го заврши тоа. Толку, ви благодарам. Контра реплика си дадов сега, повелете.

**НИКОЛЧЕ МАРИНОСКИ:**

Прво јас и реплицирав на колешката, не му реплицирав на градоначалникот. Јас ве разбирам за нервозата и за состојбата и за сите работи кога се најдува општината и кризата и... Ние 2 години, мислам градоначалникот Јованоски работеше во криза. Здравствена криза со најслаба економска активност, дури полоша и од оваа сега. Сега како да... да не биде игра на зборови цело време, да не се надмудруваме, прво и основно ако е толку кризата или ве тангира толку кризата, можеби и ние треба повеќе да работиме како Совет. Зошто тогаш имаме еднаш месечно Совет? Дајте да работиме повеќе, дајте да поубави проекти да правиме. Дајте сите да работиме заедно, а не еднаш месечно да не свикувате на Совет. Па тогаш секоја недела да имаме, секој во својот домен каде што е, ќе олеснува работата. Оти вака прајме? Јас целосно разбирам за економската состојба, ама не е баш така како што кажувате. Ај да не се надмудруваме сега попаметно е.

**ДЕЈАН ПРОДАНОСКИ:**

Благодарам за советот. Нема ништо да расипиме, слободно на говорницата може се да си кажете. Има поделба на власта, си има градоначалник кој што е извршна власт и Советот кој што ги носи одлуките кои што се бараат од него. До сега сите одлуки кои што стасале до службите се донесени, што значи и континуитетот на Советот за 4 месеци имаме 9 седници, што значи дека ако ги поделиме, не е еднаш месечно, туку е поеќе пати месечно. Затоа како член на Советот мислам посебно во тој дел треба да внимавате. Ви благодарам. Дали некој друг се јавува за збор? Повелете г-ѓо Силјаноска.

**ЈУЛИЈАНА СИЛЈАНОСКА:**

Добар ден на сите. Почитуван градоначалник, почитуван претседател на Совет,

Ќе ја искористам приликата да земам збор нема да реплицирам на колегата, меѓутоа така се поттикнав како економиста, економисти сме. Зборуваше за ситуација дека претходниот градоначалник се соочи со една криза поради пандемијата и се потенцира дека нештото е посебно тешко затоа што се соочивме со ситуација на пандемија од аспект на економијата. Мислам дека не е во ред да зборуваме, да тешко беше, последиците на економијата од аспект на епидемијата се поголеми кога завршува пандемијата и сведоци сме на се она што се случува. Значи не е само она што се случува, ете Русија, Украина јас и не ни навлегувам, факт е дека како последица од пандемијата последиците сега ќе ги сретнуваме и уште поголеми ќе бидат за економијата. Така да јас сакав само да демантирам, ние економистите да, имаше малку економска криза за време на пандемијата кога се појави. Меѓутоа сега е далеку поголема и не очекува уште поголема економска криза, не само на национална економија и факт е дека е ова светска економска криза и со последици кои уште долги години ќе ги имаме, посебно ние како земја во развој, толку.

**ДЕЈАН ПРОДАНОСКИ:**

Ви благодарам. Повелете г-дине Китаноски, збор или реплика? Збор, повелете.

**АЛЕКСАНДАР КИТАНОСКИ:**

Почитуван градоначалник, почитувани колеги советници, почитувани гости,

Овој дел од советниците од владеачкото мнозинство изгледа дека вие се правдате за вашето неработење и неможноста да ги реализирате проектите кои што им ги ветивте на граѓаните на Прилеп. Јас така ги разбирам овие две дискусии и вашата. За вашата безидејност обвинувате претходно. Мандат ви дадоа граѓаните да ги реализирате проектите кои што ги ветивте. Вие ќе се справите, да, да верувам дека ќе се реализира. Како што е тргнато со ваква работа и ваква безидејност ќе се реализираат. За мандатот на претходниот градоначалник реализирани се голем број на проекти. Ќе ги набројам кратко еве: Градскиот стадион, кој што 10 години беше нива ораница, оставен. Проект од 700.000 евра, проект „Нови авантури нови можности“, градското езеро, прекрасно е уредено, булеварот, мостот, набавените 4 автобуси. Тоа се сигурно некаде околу 4-5 милиони капитални инвестиции. Вие имавте извештај за сработеното во 100-те дена. Видовме во извештајот што беше, избрусени се шахти таму, односно промена на...

**ДЕЈАН ПРОДАНОСКИ:**

Тоа со брусењето e во вашата власт, да не се збунивте малце.

**АЛЕКСАНДАР КИТАНОСКИ:**

Не, не, не, која улица е два пати асфалтирана? „Мице Козар“? Да, надзорот ќе каже ако не е квалитетно сработена и 3 пати, така? Има надзор, значи функционирал надзорот.

**ДЕЈАН ПРОДАНОСКИ:**

Ај ве молам од место нека нема дискусија од место.

**АЛЕКСАНДАР КИТАНОСКИ:**

Значи по реализираните проекти уште треба да набројувам? Патот до Прилепец околу 40-тина километри асфалт е. Во градското подрачје улици: „Октомвриска“, „Петта Прилепска бригада“, еве „Мице Козар“ ја напомена, педесетина километри сигурно се асфалтирани градски улици.Во населените места, вие направете пола од ова што е направено ќе бидите успешни, верувај, ама вака како што сте тргнати, тешко, тешко.

**ДЕЈАН ПРОДАНОСКИ:**

Добро, тоа е вашиот впечаток. Добро, благодарам. Повелете г-дине градоначалник.

**БОРЧЕ ЈОВЧЕСКИ:**

Пошто се почувствував прозван дали е нешто направено или не, мислам во зимски услови некаде кажете ми еден град каде што има асфалтни бази каде што може да се земе асфалт. А кога сме кај асфалтот ја прескокнавте мислам во тие стотици километри асфалтирани улици да ги потенцирате и кејот покрај речното корито лево и десно. Инаку за една информација по барање, односно, книжени 35 м3 асфалт, потрошени се 140 м3. Еве да не бидат 140, 120. Во тоа предизборие мислам дека многу е јасна сликата од каде и како е набавуван. Јас треба да го платам и тој асфалт, кој што не е ни од надзорот регистриран. Тоа е само еден мал дел или да набројувам јас како што рековте. Инаку вистина во овие 3-4 месеци сами знаете дали зимските услови овозможуваат. Нити една база не работеше за да ја покриеме барем започнатата улица околу СИЗ-от за становање и старата општина.

**ДЕЈАН ПРОДАНОСКИ:**

Ви благодарам. Повелете г-дине Јованоски за збор.

**ИВАН ЈОВАНОСКИ:**

Добар ден. Јас само на кратко. Мене ми е мило што се отвори дебата меѓу СДСМ и ДПМНЕ затоа што овде прв пат се дешава како што гледам и ме радува и така треба да изгледа Советот. Значи треба да имаме муабет измеѓу себе, али муабетиве ви се празни другари. Значи не ви држи место ни на едни, ни а други. Зошто? Барате вина едниот во другиот, другиот во едниот. Триесет години сте на власт и истите, значи истите сте 30 години на власт во Прилеп. Се менуваа луѓето овдека али структурата што стои зад вас е истата. После децентрализацијава, значи да ја земеме Општинава значи грубо кажано годишен буџет незнав еве од прилика некои си милијарда евра се потрошени значи, од кога беше децентрализацијата? Значи не битно, значи во рок од 30 години се потрошени околу 1 милијарда евра Општина Прилеп. Дали сте свесни за 1 милијарда евра што може да се направи? Значи може да се крени цел град нов, а вие ми правите муабет овдека за 50 км асфалт дебел 1,50 см, за некои цевки, значи за работи што не треба ни да се разговара, 2022 година сме луѓе, град е ова или е село со асвалтирани улици, мене не ми е јасно? Ви паѓа во вода ова, немате никакво оправдување, немате никаков образ овде. Значи или опамете се или ќе ве опамети народот многу убо нареден пат да ви кажам. Толку.

**ДЕЈАН ПРОДАНОСКИ:**

Благодарам. Реплика, се пријави колешката прво. Повелете. И ова беше реплика колку што разбрав. Ќе ти дадам збор, Ирена прва се пријави, ако може така да испочитуваме со ред.

**ИРЕНА СТЕРЈОВСКА – ЛОКВЕНЕЦ:**

Почитуван колега советник, јас можев да почувствувам дека на овој начин ќе реагирате, затоа и во мојот збор кога го зедов кога ја дискутирав Завршната сметка кажав дека најверојатно ќе ме демантирате со овие проекти кои што јас ги кажав, вие ги повторивте, но мора да кажеме дека голем дел од тие проекти се ден денес сомнителни и спорни и кои што не знаеме со каков судски исход ќе завршат. Така да ако тоа се нешто за вас што треба перја да китите, ние допрва ќе треба да оддвојуваме средства за да ги подмитуваме тие скапи автобуси кои што ги спомнавте. Наши други општини од нашата држава за енормно пониски средства на пари купија повеќе автобуси, а незнам колку е тоа за не да го спомнувате. Друго не правете дефокус искрено овдека, не можете да правите компарација од Завршна сметка и 100 дена од владеење на новата локална власт или практицирање на власта на градоначалникот Д-р Борче Јовчески затоа што ова е време навистина како што спомна и самиот градоначалник, се наоѓавме во едни зимски услови каде што не можеше да се стартуваат голем број проекти кои што се планирани за оваа тековна 2021 година. И она што го спомна претходно нашиот советник Мариноски со тоа што го продолжуваме проектот за нова градинка во нашата општина, впрочем и ние ветувавме, излеговме пред нашите граѓани со таква програма, докажува дека не сме исти, дека се разликуваме. Затоа што да ве потсетам во минатото во 2017 година кога заминуваше од локалната власт ВМРО – ДПМНЕ, на Општината остави проект од 2 милиони денари проект Соработка со Светска банка, кој што вие го раскинавте. Проект обезбедени средства, само требаше да се започне со реализација. Ете тука уште еднаш ви покажуваме и вас и на нашите сограѓани да гледаат дека не сме исти. Навистина не сме исти. Можеби сакате да кажувате дека градинката била започната во ваше време, меѓутоа обврските кои што биле превземени со договорот кој што го потпишал градоначалникот Илија Јованоски, не сте го испочитувале, така да оваа година 2022 ќе треба да се исплатат обврските по тој договор за 2 години. Наместо 44 милиони денари да бидат исплатени во 2021 година, оваа 2022 година ќе треба да бидат исплатени обврските и за 2921 година, кои што не сте ги подмириле и за 2021 година. Многу се разликуваме и ќе видите во иднина, е можете... уште еднаш да кажам да споредување Завршна сметка која што денес ја разгледуваме, која што е една од највисоките документи кои што ги носи Советот на Општина Прилеп покрај буџетот, така да споредувате Завршна сметка и 100 дена владеење на новата локална власт, предводена од градоначалникот Борче Јовчески. Ќе дојде време ќе ја разгледуваме и Завршната 2022 година па ќе има простор тогаш повеќе да дебатираме на таа тема. Благодарам.

**ДЕЈАН ПРОДАНОСКИ:**

Благодарам. Повелете г-дине Китаноски.

**АЛЕКСАНДАР КИТАНОСКИ:**

Почитувана колешке Стерјовска зборувате за криминални проекти, а колку што се сеќавам имате склучено Анекс на догорворот за градинката, еве нека ме демантира градоначалникот, дали е склучен Анекс на договор за градинкава за завршиување на тој проект, за кои ги нарекувате овие проекти дека се криминални. Ветувањата од страна на градоначалникот, не дискутирав јас за асфалтните улици. Вие имавте во вашата програма топ 3 проекти, кои што не се поврзани со работењето на базите. Ги знаете вие добро кои се тие топ 3 проекти. Реализирани се? Ниту еден, ниту еден од тие топ 3 проекти. Само да ги најдам, една минута само, значи се работеше за Варош, реконструкција на амфитеатарот во Варош, реконструкција на дел од околу камениов зид, видовме тука колку е реконструирано, само момент. Еве ги топ 3 проекти: реконструкција на плоштад „Александрија“, топ 3 проекти кои ќе се реализираат во првите 100 дена, не е тоа со асфалт поврзано. Пред домот на културата Александар, пред Домот на културата „Марко Цепенков“. Реконструкција на постојни фонтани, освен во Извештајот што имавте дека биле заштитени од ниските температури и тоа ако е за во Извештај и дека е нешто сработено ок. И третиот проект топ во првите 100 дена, обновување на постојани дрвореди во градот со досадување на нови садници и површини со зеленило. Ништо од ова немаме видено првите 100 дена, тоа е. И околу анексот доколку може градоначалникот да ми одговори дали е склучен анекс догобор за завршување на градинката за реализација на тој проект.

**ДЕЈАН ПРОДАНОСКИ:**

Многу ви благодарам. Повелете г-дине Јованоски се јавивте за збор.

**ИВАН ЈОВАНОСКИ:**

Цело време ја спомнувате таа градинката, градинката, градинката. Јас имам едно прашање значи околу таа градинка фамозна. Обичен човек да направи една проста математика,квадратура делено со цена, значи колку кошта тој проект, значи тој проект или околу 8,5.000 евра од м2, 8.500.000 евра од м2 од квадрат. Значи јас незнам дали се прави градинка или се прави бункер за нуклеарна зима. Не, ова не е за смеење стварно, значи 8,5.000 евра од м2. Тоа не е шала, ќе речев некој друг збор. Овдека малце да се замислите, ова не е кражба, ова е нездраво нешто, значи 8,5.000 евра од м2.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки? Повелете граоначалник.

**БОРЧЕ ЈОВЧЕСКИ:**

Се спомнува градинката, за детали се произнесе еден од советниците, а повеќето ги знаат деталите по која цена и како е договорено, за тоа нема да коментирам. Во интерес на градот е сигурно, но и за дечињата да имаат градинка. Мислам дека секој разумен градоначалник и на мое место би постапил да продолжи,се разбира. После пресметката на надзорот стручно изработена дека се потребни 60 до 70 дена, не држете ме за збор, можам и писмено да ви одговорам. Потребно беше анекс за да се продолжат, тие беа оправдани денови во зимски услови. Значи повторно ќе кажам, зимските услови диктираат и зимски сега кои што во февруари ги затекнуваат, но и летните горештини. Значи тоа е виша сила. Тие денови мора да се оправдаат. Единствено со анекс можеше да се продолжи, никако поинаку, правно. Се консултирав јас со многу правници, бидете сигурни. Благодарам.

**ДЕЈАН ПРОДАНОСКИ:**

Благодарам. Дали уште некој од членовите на Советот бара збор?

Бидејќи никој не се јавува за збор ги молам членовите на Советот, да се изјаснат.

Кој е "за" усвојување на Квартален Извештај за извршување на Буџетот на Општина Прилеп за четврт квартал од 2021 година?

Кој е "против", кој е "воздржан"?

23 членови на Советот гласаа „за“ и 2 „воздржани“.

Констатирам дека со 23 гласови "за" и 2 "воздржани", Извештајот е усвоен.

Кој е "за" усвојување на Годишна сметка на Буџетот на Општина Прилеп за 2021 година?

Кој е "против", кој е "воздржан"?

24 членови на Советот гласаа „за“ и 1 „против“.

Констатирам дека со 24 гласови "за" и 1 „против“, Годишната сметка е усвоена.

Кој е "за" усвојување на Годишен извештај на Општина Прилеп за 2021 година?

Кој е "против", кој е "воздржан"?

23 членови на Советот гласаа „за“ и 2 „воздржани“.

Констатирам дека со 23 гласови "за" и 2 „воздржани“, Годишниот извештај е усвоен.

Кој е "за" усвојување на Одлука за измени и дополнувања на Одлуката за извршување на Буџетот на Општина Прилеп, за 2022 година?

Кој е "против", кој е "воздржан"?

22 членови на Советот гласаа „за“ и 3 „воздржани“.

Констатирам дека со 22 гласови "за" и 3 „воздржани“, Одлуката е усвоена.

По **ПЕТТАТА, ШЕСТАТА и СЕДМАТА** точка од дневниот ред: - Одлука за давање согласност на тримесечниот извештај за финансиското работење на ЈКП ,,Водовод и канализација” - Прилеп за период од 01.10.2021 година до 31.12.2021 година;

-Одлука за усвојување на Годишната сметка на ЈКП ,,Водовод и канализација” - Прилеп за 2021 година; и

-Одлука за давање согласност на Годишен план за измена на Годишниот план за вработување во 2022 година на ЈКП ,,Водовод и канализација” - Прилеп, пред да отворам претрес ја повикувам претседателката на Комисија за финансирање и буџет г-ѓа Ирена Стерјовска - Локвенец да го поднесе извештајот по однос на овие точки. Повелете г-ѓо Ирена Стерјовска - Локвенец. Незнам зошто сега се јавувате. Договорот беше после 4-5 точки зошто сега се јавувате? Точките веќе поминаа. Добро Ирена нека ги образложи точкиве ќе ви дадам збор. Мислам дека не е коректно. Договорот беше дури се разгледуваа точките поврзани со прашањето, со координаторот на советничката група овде разговаравме. Така беше? Кога ќе ги разгледуваме првите 4 точки пошто во склоп се, дури е тука градоначалникот да ги поставите советничките прашања и затоа. Добро тука сме, во ред. Повелете г-ѓо Стерјовска – Локвенец, повелете.

**ИРЕНА СТЕРЈОВСКА ЛОКВЕНЕЦ:**

Комисијата за финансирање и буџет како што споменав претходно, на 14.03,2022 година, одржа седница на која што на дневен ред беа: - Предлог Одлуката за давање согласност на тримесечниот извештај за финансиското работење на ЈКП ,,Водовод и канализација” - Прилеп за период од 01.10.2021 година до 31.12.2021 година. Како петта точка беше разгледана Предлог - Одлуката за усвојување на Годишната сметка на ЈКП ,,Водовод и канализација” - Прилеп за 2021 година; и како шеста точка беше разгледана -Предлог Одлуката за давање согласност на Годишен план за измена на Годишниот план за вработување во 2022 година на ЈКП ,,Водовод и канализација” – Прилеп. На самата седница на Комисијата за финансирање и буџет навистина имавме интересни дискусии, кои што ги развивавме заедно со претставниците на ова ЈКП. Така да одредени дилеми, кои што имаше меѓу нас советниците, навистина беа разрешени и како комисија денес предлагаме на Советот на Општина Прилеп предлог точката: - Предлог-Одлука за давање согласност на тримесечниот извештај за финансиското работење на ЈКП ,,Водовод и канализација” - Прилеп за период од 01.10.2021 година до 31.12.2021 година да биде усвоена. На комисијата беше едногласно усвоена оваа точка, исто така беше усвоена на комисијата со 5 гласови „за“.

Додека точката: Предлог-Одлуката за усвојување на Годишната сметка на ЈКП ,,Водовод и канализација” - Прилеп за 2021 година, предлагаме до Советот да биде усвоена во предложениот текст.

Исто така предлагаме точката Предлог -Одлуката за давање согласност на Годишен план за измена на Годишниот план за вработување во 2022 година на ЈКП ,,Водовод и канализација” – Прилеп, да биде усвоена. На Комисија беше изгласана со 4 гласови „за“ и 1 „воздржан“. Благодарам.

**ДЕЈАН ПРОДАНОСКИ:**

Ви благодарам г-ѓо Стерјовска. Отворам претрес по овие точки. Дали некој бара збор? Повелете г-дине Ѓорѓиоски.Советнички прашања, па ќе му дадеме збор да си ги образложат точките од ЈКП.

**АЛЕКСАНДАР ЃОРЃИОСКИ:**

Почитуван градоначалник, почитуван претседтел на Совет, почитувани колеги советници, почитувани гости и медиуми,

Мило ми е што е градоначалникот тука што ќе може да ни одговори на овие советнички прашања веднаш, за разлика од минатиот пат каде што сеуште ги немаме одговорите на нашите советнички прашања. Моето прашање до градоначалникот на Општина Прилеп,како млад човек, ќе се состои за тоа што со одлука на градоначалникот за службеник на млади лица во Општина Прилеп е назначен Гоце Бумбароски. 42 годишен професор по одделенска настава, кој за извршување на оваа функција за во Општина Прилеп, има склучено Договор за интелектуални услуги. Во Законот за младинско учество и младински политики јасно стои по член 3 во дефиниции дека: „Млади лица се на возраст од 15 до до 29 години.“ Со тоа советникот за млади во Општина Прилеп, односно службеникот за млади во Општина Прилеп е 13 години постар од горната граница што е предвидена во Законот за млади, Општина Прилеп и се е можно. Како млад човек опфатен во законската рамка во овој закон од 15 до 29 години, имам неколку прашања кои што сакам градоначалникот да ми ги одговори.

По кои критериуми се водевте при изборот на Гоце Бумбароски за служберник за млади во Општина Прилеп? Како 42-годишен наставник по одделенска настава ги знае проблемите на младите лица и како тој сам ќе придонесе за подобрување на животот на младите во Општина Прилеп кога самиот тој не е младо лице. Кога службеникот за млади г-динот Бумбароски ќе ги извршува своите работни задачи,кои што ги носи оваа функција, кога знаеме дека има склучен 48 часовен работен однос со ООУ „Кочо Рацин“ – Прилеп. Дали е точно дека г-динот Бумбароски за извршување на оваа функција, односно службеник на млади во Општина Прилеп, ќе добие месечен надомест од страна на Општина Прилеп во висина од 13.000 денари, башка платата што веќе си ја има како професор во ООУ? Дали со надоместок кој што му се дава на г-динот Бумбароски, се задоволуваат партиските апетити за штета на младите во Општина Прилеп? Дали со Одлуката 42-годишен човек да биде службеник за млади во Општина Прилеп, каде што е јасно во законот се наведува тоа се лица од 15 до 29 години, вие кажувате дека во Општина Прилеп нема квалитетни млади лица, кои што можат да ја извршуваат оваа функција? Ви благодарам.

**ДЕЈАН ПРОДАНОСКИ:**

Ви благодарам г-дине Ѓорѓиоски, повелете г-дине Китаноски. Поставете ги прашањата. Со тоа што сметам дека треба да бидеме коректни, согласно Деловникот вели дека советникот може најмногу да постави 2 прашања, вие поставивте 20, ако добро изборив. Деловникот е дефиниран вели 2 прашања, вие имавте.

**АЛЕКСАНДАР КИТАНОСКИ:**

Како прво едно разочарување од претходните советнички прашања поминаа скоро месец дена од претходната седница, сеуште немаме добиено одговор.

**ДЕЈАН ПРОДАНОСКИ:**

10 дена од петокот.

**АЛЕКСАНДАР КИТАНОСКИ:**

Е па би апелирал до службите навремено да реагираат со ова по завршувањето на седницата нека ги упатат кон директорите на јавните претпријатија и кај градоначалникот.

**ДЕЈАН ПРОДАНОСКИ:**

Ај ве замолувам, извини што ве прекинувам, да не стои како отворено прашање. Од причини што за записникот треба подолго време за да се изработи, ве замолувам сите кои што ќе имате советнички прашања, за да ја забрзаме работава, за да не се доведуваме во вакви ситуации, покрај тоа што ќе го поставите на говорница како прашање, ако во моментот не ви биде одговорено, односно, дури да се изготви и да не го чекаме записникот од службите да биде изготвен, па да се достават до оној до кој што е доставено прашањето, ве замолувам и писмено, паралелно со ова што е од говорница. Се извинувам што ве прекинав и од мислата.

**АЛЕКСАНДАР КИТАНОСКИ:**

Првото прашање се однесува на состојбата со вработените во ДООЕЛ „Терминал“ тоа е фирма ќерка на ЈКП „Комуналец“. Знаеме дека сите овие денови вработените реагираат, дел беа тука и денеска на некаков си протест пред Општината, веројатно и оствариле средба со градоначалникот и некои од одговорните од ЈКП, потребна ми е информација, каква е ситуацијата со ова ЈП и колку месеци немаат добиено плата, личен доход за колку месеци?

2. Другото мое советничко прашање се однесува дали е издадено одобрение за градба за деловниот простор кај “КАМ маекет“, односно до „Техномаекет“ каде што објектот во овој момент е проширен, зголемен деловниот објект за некаде околу 50-60 квадрати. Дали градоначалник има одобрение за тој деловен објект.

**ДЕЈАН ПРОДАНОСКИ:**

Добро, ви благодарам Повелете со одговори градоначалник.

**БОРЧЕ ЈОВЧЕСКИ:**

Прво да одговорам на првото прашање да речам од советникот за старосната граница каде што децидно кажа 23 така рековте? 29, значи разговарано е со правната служба се работи за лице кое што без разлика дали ги надминува границите, може да се повика за правилно работење и познавање, значи тој не дека не ги знае проблемите на младите, него сигурно е дека може да помогне во креирање на политиката за млади. За другото прашање надоместокот од 13.000 денари, таа е дефинирана пак во консултација со правна служба, значи не е ништо зад кулисно договарано. Другото прашање мислам дека директорот на ЈП децидно ќе ви одговори за „Терминал“ бидејќи имавме 3 до 4 средби на кои што јас редовно бев присутен, а последната беше денес остварена во 11,оо часот.

И кокретно прашавте за дел од објект кој што има одобрение за градба веројатно. Инспекторатот секојдневно е излезен и прави записници бидете сигурни. Значи сигурно доставено му е записник на секој објект кој што бил во фаза на градење,мислам дека тоа не е градење, него користење на земјиште пред својот излог, како што го нарекуваат од Урбанизам. За тоа писмено ќе добиете известување, пошто ми се немаат обратено, веројатно раководителот на Секторот за комунален испекторат. Јас ќе ви го доставам и сигурни бидете и конкретно на вашето прашање јас би одговорил. Досега немаме дадено објаснување за 80, не за 1, за 80 деловни објекти, кои што се во фаза на регулирање на урбаната опрема. Така да ова е пошироко прашање, имаме закажани посебни состаноци и тоа е од Нова година на ваму, треба да им биде одговорено на сите. Благодарам, писмено можам да ви одговорам.

**ДЕЈАН ПРОДАНОСКИ:**

Благодарам. Советнички прашања сега не отвораме дебата со одговори. Г-дине Китаноски ќе разговарате и покасно со градоначалникот. Дали сметате дека треба и дополнително објаснување по однос на прашањето за „Терминал“?

**АЛЕКСАНДАР КИТАНОСКИ:**

Може и писмено да ми се одговори.

**ДЕЈАН ПРОДАНОСКИ:**

Добро, ги замолувам службите да достават писмен одговор на второто прашање по однос на објектот од нискиот дел од деветтокатницата. Повелете представник од ЈКП за одговор.

**РУБИН АБРАШОСКИ:**

Добар ден на сите почитуван градоначалник, претседател на Совет, советници, гости и новинари,

Прашањето беше дали и од кога немаат земено вработените во ДООЕЛ „Терминал“ плата? Јас на позицијата прво ВД директор, сега и директор на ЈКП „Комуналец“ стапив на 23.11.2021 година. Првото нешто што се соочив кога вработените во декември месец ми се обратија за помош заради блокирана сметка. Ова неслучајно го кажувам, затоа што не цел месец бев на таа позиција, а се соочив со голем проблем. На 17.12.2021 година им беше префрлена на нивната жиро сметка одредена сума на пари за да биде одблокирана. Кажано беше дека имале пари за плата. Наредниот месец за да земат плата за јануари им беше префрлена сума од 80.000 денари, која тие ја искористиле за некоја неплатена сметка за струја од минатиот период. И во февруари месец на 17.02.2022 година повторно им е префрлена одредена сума на пари за да земат плата, а тие немаат земено плата. Ова не случајно го зборувам затоа што ЈКП се соочува со голема криза, почнувајќи, а запознаени сте, енергетската криза, цената на горивата, сега работата во недела, а од утре и исплатата на минималната плата. Во претхподниот период кога имаше друг градоначалник, а се сменија и двајца управители на „Терминал“ – „ Комуналец“, се работело така како што се работело. А ова што го наследив се трудиме со градоначалникот да го решиме, бидејќи стварно се големи проблемите на вработените во „Терминал“ – „Комуналец“. Друго ако ве интересира?

**ДЕЈАН ПРОДАНОСКИ:**

Добро ако има дополнително, ви благодарам директоре. Предлагам да преминеме на дискусијата по петтата**,** шестата и седмата точка од дневниот ред, дополнителна елаборација на она што е. Дали некој се јавува за збор по однос на овие точки? Прво Мариноски се пријави за збор, следно вие. Повелете г-дине Мариноски.

**НИКОЛЧЕ МАРИНОСКИ:**

Благодарам. Јас предлагам Годишниот план за вработување да биде повлечен на доработка бидејќи некои што вредности кои се наведени внатре не соодетствуваат со она што ќе се случува во иднина. Имено со Законот за минимална плата,предвидено е бруто исплата минимум од 1-ви Март натаму бруто исплата по вработен минимум 26.590 денари или вкупно за 12 месеци 319.080 денари, башка К 15 и сите тие работи. Е сега во овој извештај, само да видам, Годишен план за вработување на страна 9 број 5. извршителот хигиеничар е предвиден за 181.000 денари, дежурниот водоинсталатер со 210.000, одржувачот на канализациона мрежа со 210.000, самостоен референт 230.000 и референт инкасант 234.000 денари. ЈКП нема да биде во можност со овие средства да им исплати минимална плата на овие 5 вработени. Јас мислам дека ова техничка грешка или пропуст направен во пресметувањето и сметам дека треба да биде повлечена бидејќи нема логика вака да го носиме со овие предвидени средства не може да се исплати, не може да вработиме човек на 12 месеци во ЈКП. Тоа е едно, да видам дали имав уште нешто, да. А и во балансерот кој е предложен доставен до Министерството за информатичко општество и администрација пишува вака. Во втората колона,односно трета иди по ред, планирани пензионирања планирани за следна година македонци 2, турци 2 и останати 1. Ваљда јас према ова како што го гледам, а ако сакаат да ни дообјаснат, останати 1, тоа вкупно идат 4, а долу пишува 3. Дали овој документ е точен? Исто бидејќи после во наредните две колони пак има изразени процентуални вредности. Така да тогаш тие би требало да бидат и составен дел под ова останати. Значи 2 и 1 и 1 =4 и вкупно 3 пишува. Сега ова некој ако може нека ми го објасни. А со Годишниот извештај сметам дека треба да го повлечете на доработка и Годишниот план за вработување да го повлечете на доработка. Благодарам.

**ДЕЈАН ПРОДАНОСКИ:**

Од причина што е ова Годишен план за вработување мислам дека нема да биде потребно, ама еве претставнициве се тука од ЈКП нека си дадат свое образложение на ова што вие го отворивте како прашање. Повелете г-дине Настоски.

**ПРЕДСТАВНИК –**

**АЛЕКСАНДАР НАСТОСКИ:**

Фала г-дине претседателе. Во делот да биде полечен Годишниот план не е возможно бидејќи е законска обврска која ја исполнуваме и до Министерството за информатичко општество и администрација, а дека се работи за техничка грешка, точно не е како грешка, туку заради измената во Законот за минимална плата. Значи Законот се донесе за минимална плата, а платите на вработените во ЈП се пресметуваат во бодови и не е возможно во овој период да направиме усогласување. И поради тоа излегува помала сума од онаа на минимална плата. Кога би го пратиле овој истиов План сега ако биде усвоен од советниците до Министерството и доколку го приспособиме Правилникот за плата во овој период, тогаш на самото Министерство би му пратиле со корегирани суми. Сега во овој момент не е возможно да се променат. Тоа е во едниот дел, а во делот на балансерот тоа е унифициран документ од самото Министерство и вкупниот број на пензионирања е најдолу. Значи бројот 3 без разлика кога ќе се соберат 2 и 1 и 1 го дава бројот 4. Значи како ги пишуваш само и самиот сервис смета и не постои можност или да додаваш или да одземаш. Значи останато е истата бројка 1 како и турци, значи на тоа турци 1 го смета како и останато и вкупно македонци двајца и 1 турчин прави 3.

**НИКОЛЧЕ МАРИНОСКИ:**

А процентуалната бројка е различна, а во вкупно 0,51, во останати 6...

**АЛЕКСАНДАР НАСТОСКИ:**

Значи оваа табела ја дава директно на интернет, само ги внесуваш бројките на пензионирани и само пресметува, не можеш да интервенираш. Па уште еднаш за Планов да се вратам претседателе. Значи кaко би ја направиле корекцијава сега ако немаме изменет Правилник за плата, а не можеме да го измениме затоа што минималната плата го опореметува цело функционирање на платите зошто има сега ќе настани изедначување на платите среднистите, на високите среднисти со највисоко ниво ќе се изедначат со факултет итн. И заради тоа во овој План измената е правена вака. Кога би се Расчистиле тие дилеми, би имале табела со суми соодветни.

**ДЕЈАН ПРОДАНОСКИ:**

Добро ви благодарам. Имаше дополнително објаснување.

**НИКОЛЧЕ МАРИНОСКИ:**

Тогаш вероjатно директорот ќе треба да ни одговори. Тогаш директоре дали овие 9 нови вработувања ви се планирани во Годишната Програма и дали имате финансиски средства и која сума? По минималнава плата или оваа сега што ја предлагате? Бидејќи тогаш ЈП ќе треба за кратко време брзо да носи или нова Годишна финансиска програма за да се усогласи со минималната плата, или ќе прајте Ребаланс, незнам. Затоа прашувам....

**ДЕЈАН ПРОДАНОСКИ:**

Сега е за планираните вработувања. Сакаш да се јавиш за збор? Добро, повелете г-дине Китаноски.

**АЛЕКСАНДАР КИТАНОСКИ:**

На вчерашната седница на Комисијата за финансирање и буџет кога ги разгледувавме и годишните сметки за 2021 година од страна на ЈКП „Водовод и канализација“, ни беше образложена целата финансиска состојба во која се најдува ова ЈП. Значи после долги години ова ЈП има добивка од некаде околу 3 милиони денари, колку што се сеќавам износов е тој. Ме интересира која е потребата за реализација на овие планирани нови вработувања со годишниот План? Какво работно место, би го замолил директорот да ми одговори, раководител на Сектор за прочистување и одведување на отпадни води и предвидена бруто плата е ова највероватно 450.000 денари? Друго работно место стручен соработник за односи со корисници 320.000 денари предидена годишна бруто плата. И која е потребата од работно место советник за односи со јавност? Не баре се работи за некоја маркетинг агенција па треба да има советник или незнам каква институција, предвидено е вакво работно место советник за односи со јавност, предвидена годишна плата од 320.000 денари. Би го замолил директорот да ми образложи за овие работни места. Ви благодарам.

**ДЕЈАН ПРОДАНОСКИ:**

Ви благодарам г-дине Китаноски. Повелете директорот на ЈКП „Водовод и канализација“, г-дин Гулабоски.

**ИГОР ГУЛАБОСКИ:**

Благодарам претседателе. Г-дине Китаноски да ви одговорам на сите ваши прашања. Значи малце ќе се концентрирам на вашето прашање и ќе ја образложам целава оваа измена на Годишниот план каде што гледам дека имате тука малце повеќе прашања да ги образложиме зошто е и како е нештово. На предходната седница ме викнавте и ме прашавте зошто се предвидени нови 13 вработувања? Со оваа измена на Годишниов план со самата нова систематизација со разделување на некои нови оддели кои што произлегоа од ова мое досегашно работење се одделија некои сектори. Со самото тоа јас, а вие не го кажуате тоа, од тие предвидени вработувања ги направив на 9. И тогаш кажав и сега пак повторувам, ова се предвидени вработувања за 2022 година, досега немам направено ниту едно. Во овие 9 нови вработувања г-дине се предвидени и се вметнати и тие што ќе одат во пензија. Значи заминуваат тројца во пензија, во овие 9 се и тие. Значи доколку се има во оваа година вработувања ќе бидат максимум нови 6 вработувања. Самата систематизација, самата систематизација која што е измена на Годишниот план за вработување или нова Систематизација со самата реорганизација внатре почетна оваа година за разлика за 2023 ќе биде нова поинаква, се увиде од претходното раководство дека така не функциоирало сето тоа. Затоа произлегоа некои нови работни места внатрешни преместувања кои што ништо не сменуваат и ништо финансиски не го оптоваруваат самото ЈП. За разлика од вас г-дине Китаноски, еден податок добар можете да го запишите, да го запамтите, како сакате. Јас на ова работно место наследив 200 работници, зборувам на неопределено работно време, не зборувам за привремени преку реалност. Значи тие плус ги имаме и не се овдека тема на разговор, а ако сакате и тие ќе ги дискутираме. Самово ЈП во 2017 година има 161 работно место, наследено од претходното раководство. Јас го наследувам со 200 вработувања или во превод тоа зачи 39 работни места нови за 4 години.Но, не се само тие. Не се само тие, во 4 години по основ на пензионирање и по друг основ по основ на пензионирање 25, починати за жал 5, 32 работни места ослободени се во 4 години во ова ЈП, што значи од 39, 71 нов работник во ова ЈП. Како тогаш финансиски не се оптеретуваше јавново претпријатие? А јас имам само предвидено и миналиот пат ви кажав, само предвидено. Јас сум скоро 4 месеци директор, немам иту едно ново работно место, немам ни 1 вработено. Планирам да вработам доколку има потреба оваа година и за сите работни места не го оптеретуваат ова ЈП. Ова претпријатие 800-900.000 денари струја, не сте вие криви, не е никој крив. Моментално плаќам електрична енергија 4.500.000 денари. Оти никој од вас не кажа или не сака да каже да ја соочи оваа вистина, значи со сметка за електрична енергија од 900.000 денари јас на 16 ноември кога дојдов, сметката за тој месец беше 4.300.000 денари, за претходниот месец 4, последниов месец 4.400.000 денари, сега ја чекам оваа новата за февруари. Приходи немам, не барам досега од Општина. Работам само со наплата, со таа наплата функционирам 4 месеци успешно на некоја позитивна нула. Сите овие дефеци, сите овие украдени шахти, сите оие работи кои што се напраени колку што дозволија временските услови, сето тоа кошта и го оптоварува ова ЈП. Секој дефект кој го гледате, го гледате само како дефект, 24 сати немало вода итн. По ФБ се пишува, но само едно стручно лице нека излези и нека каже колку пари кошта тој самиот дефект. Колку коштаат сите тие дефеци во овие 4 месеци што ги имам јас. И сепак издржувам, но оваа енергетска криза, сега и нафтена и незнам како да ја кажеме. Значи една сметка за нафта пример приближни бројки кажувам, ако била 170-180.000 денари пример, сега е 260.000 денари. Тоа се 1.000 и кусуро евра неделно. Сето тоа го оптоварува ова ЈП. А ЈП други приходи нема, единствено од наплата. Се соочуваме со месеци едни од најтешките, не само во моето ЈП и во другите ЈП. Треба малце да ги гледате реално работите. Јас ги гледам реално работите, се борам со ситуацијава, новонастанатава ситуација. Нема луксуз овие 4 месеци ни од моја страна, па ни од другите раководители. Можете да го разгледате буџетот или кварталниот, можете да видите и во едниот и во другиот, можете да видите дека има ставки кои претходно луксуз да го наречеме, трошење на пари, кои што не биле предвидени или така. Значи во овие 4 месеци само во ЈП нема репрезентација. Имаме многу работи очигледно е дека треба да ви одговорам на едно од вашите прашања. Многу новинари, многу граѓани бараат од нас известување да бидат известени. Ние како ЈП се трудиме да ги известуваме или преку весници или медиуми или преку некои други страни. Тоа финансиски ќе не оптовари многу повеќе отколку тоа едно работно место што сега го спомнавте господине. Ви благодарам.

**ДЕЈАН ПРОДАНОСКИ:**

Ви благодарам. За збор? Повелете г-ѓо Белеска.

**ХИЛДА БЕЛЕСКА:**

Добар ден почитуван градоначалник, почитуван претседател на Совет, почитувани гости, медиуми, колеги соетници.

Сакам да поставам прашање до присутните претставници на ЈП„Водовод и канализација“. Во Годишниот план за вработување за 2021 година колку вработувања беа предвидени и колку од нив се реализираа?

**ДЕЈАН ПРОДАНОСКИ:**

Ви благодарам, повелете со одговор од ЈП на прашање советничко, за 2021 година прашува. Имате одговор или дополнително ќе треба да одговорите. Добро, добро ќе добиете писмен одговор.

**ХИЛДА БЕЛЕСКА:**

Мислев дека ќе дадете одговор, но сега и на тоа би кажала сакам да одговорите на прашањето. За колку пати се зголемиле расходите на ставката на вработување во периодот од моментот на вработување на неопределено работно време споредбено додека беа вработени преку Агенција? Благодарам.

**ДЕЈАН ПРОДАНОСКИ:**

Добро две праша до ЈКП „Водовод и канализацаија“, службите нека евидентираат за да добие одговор советникот.

Дали некој друг се јавува за збор по однос на овие точки?

Одговор, повелете.

**ИГОР ГУЛАБОСКИ:**

Се извинувам, како што ви кажав да не не слушнаа сите, но сакав да излезам, значи ќе ви одговорам за двете прашања. Во претходново нешто што го кажував никаде не спомав по тие вработувања, затоа намерно не ги спомнав тие вработувања преку „Реалност“. Времени вработувања зошто, на пример малце е тука математиката идат 3, 6, 9, 12 месеци, па потоа менуваат. Значи ќе направиме една добра математика за 2021 година бидејќи ја побаравте, ќе имате целосно за 2021 година. Ви благодарам.

**ДЕЈАН ПРОДАНОСКИ:**

Ви благодарам. Како што рековме службите да си земат за обврска да ги достават и да одговорат на прашањата од советничката. Дали некој друг се јавува за збор по однос на овие 3 точки?

Бидејќи никој повеќе не се јавува за збор ги молам членовите на Советот,да се изјаснат.

Кој е "за" усвојување на Одлука за давање согласност на тримесечниот извештај за финансиското работење на ЈКП ,,Водовод и канализација” - Прилеп за период од 01.10.2021 година до 31.12.2021 година?

Кој е "против", кој е "воздржан"?

Сите членови на Советот  гласаа "за"

Констатирам дека Оедлуката е едногласно усвоена.

Кој е "за" усвојување на Одлука за усвојување на Годишната сметка на ЈКП ,,Водовод и канализација” - Прилеп за 2021 година?

Кој е "против", кој е "воздржан"?

24 членовби на Советотгласаа „за“ и 1 „воздржан“.

Констатирам декасо 24 гласови "за" и 1 "воздржан", Одлуката е усвоена.

Кој е "за" усвојување на Одлука за давање согласност на Годишен план за измена на Годишниот план за вработување во 2022 година на ЈКП ,,Водовод и канализација” - Прилеп?

Кој е "против", кој е "воздржан"?

15 членови на Советотгласаа „за“ и 10 „воздржани“.

Констатирам декасо 15 гласови "за" и 10 "воздржани", Одлуката е усвоена.

По **ОСМАТА и ДЕВЕТТАТА** точка од дневниот ред: -Одлука за давање согласност на тримесечниот извештај за финансиското работење на ЈП за ПУП - Прилеп за период од 01.10.2021 година до 31.12.2021 година; и

- Одлука за усвојување на Годишната сметка и извештајот за работењето на ЈП за ПУП - Прилеп за 2021 година, пред да отворам претрес ја повикувам претседателката на Комисија за финансирање и буџет г-ѓа Ирена Стерјовска - Локвенец да го поднесе извештајот по однос на овие точки. Повелете г-ѓо Стерјовска - Локвенец.

**ИРЕНА СТЕРЈОВСКА – ЛОКВЕНЕЦ:**

На Комисијата за финансирање и буџет на дневен ред беа: - Предлог - Одлука за давање согласност на тримесечниот извештај за финансиското работење на ЈП за ПУП - Прилеп за период од 01.10.2021 година до 31.12.2021 година; и Предлог - Одлука за усвојување на Годишната сметка и извештајот за работењето на ЈП за ПУП - Прилеп за 2021 година. Комисијата за финансирање и буџет предлага на советниците од Советот да ги усвојат овие предлог-одлуки во предложениот текст. Благодарам.

**ДЕЈАН ПРОДАНОСКИ:**

Благодарам г-ѓо Стерјовска. Отворам претрес поточките. Дали некој од членовите на Советот се јавува за збор по однос на овие точки? Да, не те видов извини. Ајде повелете г-дине Мариноски.

**НИКОЛЧЕ МАРИНОСКИ:**

Благодарам. Јас само имам една техничка забелешка во делот на материјалите кои ни ги имаат доставено. Во делот на Одделот за контрола Иванчо Младеноски, сето е во ред, али пишува во еден дел вкупно расходи 01.10.2018 до 31.12.2021. Ако ова мислење е составен дел од Годишната Завршна сметка тогаш треба да биде сменето. Ако не, нека го повлечат, па тогаш ќе биде во ред мислењето. Зборувам техничка е грешка не е нешто... Да се направи исправка.

**ДЕЈАН ПРОДАНОСКИ:**

Добро исправка да се направи. Добро ви благодарам за сугестијата. Претставникот на ЈП за ПУП да си земе обврска да се корегира и да се испрати до советниците. Да, добро. Повелете г-дине Андреески. И ако може да ве замолам, пошто два сати веќе работиме, да ги заршиме овие точки, па да направиме десетина минути пауза, пошто гледам концентрацијава опаѓа.

**ДАРКО АНДРЕЕСКИ:**

Почитувани претседател и членови на Советот и останати присутни во салата, како што спомна претседателката а Комисијата за финансирање и буџет на вчерашната седница едноставно утврдивме предлог за усвојување на Завршната сметка на ЈП за ПУП. Сепак кај мене останаа многу нејаснотии кои што сакам да ги споделам со вас. Толку пати беше спомнато како е можно да се набават 4 автобуси на метан за 1.000.000 евра? Дали во ЈП за ПУП беше направена некоја анализа, проценка за финансиските реперкусии врз ова ЈП индиректно врз буџетот на Општината? Директорот на ЈП спомна на една од минатите седници на Комисијата дека за овие пари можеа да се набават 8 до 9 нови автобуси и со тоа трајно да се задоволат потребите од возниот парк на претпријатието. Не ми е логично и нормално да се набават возила на метан во период кога во Прилеп немаше пумпна станица за метан, па беше потребно да се поминуваат по стотина километри за едно полнење на овие автобуси. Со тоа се предизвикуваа дополнителни трошоци како за самото ЈП, а истовремено со тоа се правеше непотребна амортизација на возилата. На крајот да ве известам дека во моментот цената на метанот е зголемена за 4 пати, па околу 30-тина денари колку што таа чинеше, сега во моментот е скоро 120 денари. Затоа со доза на горчина и индигнација ќе гласам за Завршната сметка бидејќи ова претпријатие врши дејност од јавен интерес за сите нас. Ви благодарам.

**ДЕЈАН ПРОДАНОСКИ:**

Ви благодарам г-дине Андреески. Добро повелете директоре со објаснување.

**ДИРЕКТОР НА ЈП ЗА ПУП:**

Почитуван претседател, почитувани присутни советници, гости, новинари,

Значи точно е она што го спомна колегата пратеник односно колегата одборник дека претпријатието во моментов се однесува со тешка криза по основ на исплата на тие автобуси логично преку Општината. Што се однесува до нивната набавка како анализа самото претпријатие не може да ја направи бидејќи тоа е договорот завршен, останува само да ги исплати вкупниот износ на побарувања субвенционирани од страна на Општината. Што се однесува на она што го спомнавте вие понудата за нови автобуси дека 9 – 8 можат да се купат, јас тука ќе го приложам тоа на Комисијата што го кажав. Значи имаме понуда од голем автобус, кој што не е на метан, дизел е, меѓутоа, вкупната вредност негова би била 116.000 евра како поединечно возило. И затоа ги спомнав дека за тие 1.000.000 би се навбавиле 9 вакви. Значи еве ја понудата од „Аутомакедонија“ истиот „Исузу“ само што е на место на метан на дизел гориво. Тоа е околу мојата дискусија која што јас ја кажав и еве ви класичен доказ. Второто што се однесува до метанот, јас веќе исто испратив до градоначалникот известување бидејќи ова комунално претпријатие,односно ова претпријатие кое што врши транспорт на граѓани се соочува со енормна и голема криза по основ на набавка на метанот, зборувам финансиска, имено, разликата од 2.900.000 денари, кои што беа предвидени за потрошувачка на метан за 2022 година, по проценката на 110 денари кгр. Колку што е сега во моментот, изнесува 8.580.000 или кусок на финансиски средства од 5.700.000 негде 90.000 евра само по основ на метан. Незнам како натаму ќе тераме со оваа цена. Значи тоа е околу делот што сакав да го коментирам заедно со... иако е малку на страна од делот усвојување на Завршната сметка. Благодарам.

**ДЕЈАН ПРОДАНОСКИ:**

Добро, ако нема некој друг за збор да направиме пауза и да продолжиме после со работа и ќе продолжиме и ќе ги изгласаме после.

(После паузата.)

**ДЕЈАН ПРОДАНОСКИ:**

Добро да продолжиме со работа. Бидејќи завршивме со дискусиите, околу точките 8 и 9, односно точките, кои се однесуваа на ЈП за ПУП.

Бидејќи никој не се јавува за збор ги молам членовите на Советот,да се изјаснат.

Кој е "за" усвојување на Одлука за давање согласност на тримесечниот извештај за финансиското работење на ЈП за ПУП - Прилеп за период од 01.10.2021 година до 31.12.2021 година?

Кој е "против", кој е "воздржан"?

23 членови на Советотгласаа „за“ и 1 „воздржан“.

Констатирам декасо 23 гласови "за" и 1 "воздржан", Одлуката е усвоена.

Кој е "за" усвојување на Одлука за усвојување на Годишната сметка и извештајот за работењето на ЈП за ПУП - Прилеп за 2021 година?

Кој е "против", кој е "воздржан"?

22 членови на Советотгласаа „за“ и 2 „воздржани“.

Констатирам декасо 22 гласови "за" и 2 "воздржани", Одлуката е усвоена.

По **ДЕСЕТТАТА и ЕДИНАЕСЕТТАТА** точка од дневниот ред: - Одлука за давање согласност на тримесечниот извештај за финансиското работење на ЈКП ,,Комуналец’’-Прилеп за период од 01.10.2021 година до 31.12.2021 година; и

-Одлука за усвојување на Годишната сметка и извештајот за работењето на ЈКП ,,Комуналец’’-Прилеп за 2021 година, пред да отворам претрес ја повикувам претседателката на Комисија за финансирање и буџет г-ѓа Ирена Стерјовска - Локвенец да го поднесе извештајот по однос на овие точки. Повелете г-ѓо Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

На Комисијата за финансирање и буџет беа разгледани: Предлог-Одлуката за давање согласност на тримесечниот извештај за финансиското работење на ЈКП ,,Комуналец’’-Прилеп за период од 01.10.2021 година до 31.12.2021 година и Предлог-Одлуката за усвојување на Годишната сметка и извештајот за работењето на ЈКП ,,Комуналец’’-Прилеп за 2021 година, на самата Комисија директорот на ова ЈП и претставниците на финансиите бевме запознати за овие извештаи, кои што денес се на дневен ред и исто така бевме запознати и со состојбата и предизвиците во кои што се наоѓа ова ЈКП и искрено се надевам дека во иднина ќе најдеме начин разумен и ќе најдеме разумни можности како ова ЈП во иднина да биде стабилно и да може ликвидно да функционира. До Советот на Општина Прилеп ги предлагаме овие предлог-одлуки да се усвојат во предложениот текст. Од страна на Комисијата беа усвоени едногласно. Благодарам.

**ДЕЈАН ПРОДАНОСКИ:**

Ви благодарам г-ѓо Стерјовска - Локвенец.

Отворам претрес по овие точки. Кој сака збор молам да се јави за збор? Повелете, а добро спомнавте да ја коригирате и да ја доставите до сите советници во службите за организација на седнициве и да биде исправена и таа техничка грашка. Уште еднаш ви благодарам г-дине Мариноски.

Бидејќи никој не се јавува за збор ги молам членовите на Советот,да се изјаснат.

Кој е "за" усвојување на Одлука за давање согласност на тримесечниот извештај за финансиското работење на ЈКП ,,Комуналец’’-Прилеп за период од 01.10.2021 година до 31.12.2021 година?

Кој е "против", кој е "воздржан"?

23 членови на Советотгласаа „за“ и 2 „против“.

Констатирам декасо 23 гласови "за" и 2 "против", Одлуката е усвоена.

Кој е "за" усвојување на Одлука за усвојување на Годишната сметка и извештајот за работењето на ЈКП ,,Комуналец’’-Прилеп за 2021 година?

Кој е "против", кој е "воздржан"?

23 членови на Советотгласаа „за“ и 2 „против“.

Констатирам декасо 23 гласови "за" и 2 "против", Одлуката е усвоена.

По **ДВАНАЕСЕТТАТА** точка од дневниот ред: - Одлука за усвојување на Годишната сметка на ЈОУДГ ’’Наша иднина’’-Прилеп за 2021 година, јa молам г-ѓа Ирена Стерјовска – Локвенец, претседател на Комисија за финанасирање и буџет на Советот на Општина Прилеп да го поднесе Извештајот по однос на овие точки. Повелете г-ѓо Стерјовска – Локвенец.

**ДЕЈАН ПРОДАНОСКИ:**

Благодарам г-ѓо Ирена Стерјоска – Локвенец. Отворам претрес по оваа точка. Дали некој од членовите на Советот бара збор? Повелете г-дине Николоски.

**ИРЕНА СТЕРЈОВСКА – ЛОКВЕНЕЦ:**

НаКомисијата за финанасирање и буџет исто така беше разгледана: Предлог- Одлуката за усвојување на Годишната сметка на ЈОУДГ ’’Наша иднина’’-Прилеп за 2021 година. На Комисијата беше присутен представник на оваа установа и бевме запознати со прецизни детали од овој Финансиски извештај како Комисија предлагаме едногласно да се усвои од страна на Советот во предложениот текст оваа предлог-одлука. Благодарам.

**ДЕЈАН ПРОДАНОСКИ:**

Ви благодарам г-ѓо Стерјовска – Локвенец. Почитувани советници отворам претрес по оваа точка. Дали некој се јавува за збор? Повелете г-дине Николоски.

**ИГОР НИКОЛОСКИ:**

Почитуван претседател на Совет, почитувани колеги советници, почитувани присутни,

Сакам да го прашам претходниот директор на градинките, со оглед на тоа што НА минатата Комисија кажа дека за сите потрошени средства има направено јавна набавка, па ме интересира конкретно. Дали за услуги за обезбедувања во вредност од 99.160 денари имате распишано тендер за јавна набавка? Со колку фирми имате склучено договор, дали може да ми кажите? И уште едно прашање до директорот. Во законот вели дека вкупната вредност на набавките без јавна набавка, не смее да надмине 12.000 евра во денарска против вредност. Дали го имате вие надминато овој праг? Ви благодарам.

**ДЕЈАН ПРОДАНОСКИ:**

Ви благодарам. Претставник од ЈОУДГ ’’Наша иднина’’-Прилеп, повелете г-дине Тодороски.

**ПЕЦКО ТОДОРОСКИ:**

Почитуван претседателе, почитувани советници,

Ние имаме склучено договор со 3 фирми за обезбедување на детските градинки. Тие се склучени по база на договор за извршување на повремени работи од година дена. Овие работи се направени бидејќи имаме ние континуитет на работење доста проблематичен. Работиме со проблематични родители, разведени, вакви, такви, секакви. Напаѓаат и мораш сето тоа да го организираш. Имаме чуварска служба што работи од 2,30 ч до 9,30. Мораме ние сето тоа од вандали да ги заштитуваме детските градинки. Идат на вечер од 10 сатот и се крши инвентарот, се крши се живо. Имаме обезбедено и камери, али сето тоа е малце. Овие фирми што ви кажав дека ги обезбедуваме, ги обезбедуваме се со цел да можеме да работиме безбедно, бидејќи скоро во секој месесц имаме напади. Разни луѓе идат и не знаеме ние како да постапиме и секоја Агенција си има свои задолженија. Ние сето тоа го работиме од немај каде и сето тоа мораме да го спроведуваме во текот на цела година. И како што ни се јавуваа потребите, така ние ги ангажиравме агенциите. Секоја Агенција има посебна дејност, една за разделување, другиве се за ноќни служби и за активирање. Ние ги активираме 24 часа во текот на денот бидејќи се до 9 часот до 21 часот. По завршувањето на тие активности ние градинките ги оставаме на милост и немилост. Еве видовте вчера што се случи во градинката во Велес. Има и камери има и се. Исклучена е струјата, украдени се комплет магацини. Тоа не е решение наше, тоа е од Министерството бидејќи доколку ние ако ги активираме стражарите да работат, како што работат, до сабајле цела ноќ, тогаш ќе земаат повеќе од директорот плата и не му е ефективно сето тоа работењето и затоа активираме ние агенции кои ни овозможуваат за лесно работење. Е тоа е, што да правиме.

**ДЕЈАН ПРОДАНОСКИ:**

Добро имавте уште едно прашање по однос на ...

**ПЕЦКО ТОДОРОСКИ:**

Вака сега, ние работиме во нашата градинка јас и поставив прашање на министерката, градинката во Крушево има 70 деца, има 12.000 евра годишно за јавни набавки што не се поминати на тендер. Не може градинката од Крушево со 70 деца са има 12.000 евра што не се поминати на тендер и градинката од Прилеп со 1.400 деца и тоа не е регулирано паралелно бидејќи земаме сега по учинок на дете не може градинка со капацитет од 70 деца да има 12.000 евра и ние градинка со 1.500 деца, да имаме 12.000 евра што не се на тендер. И затоа ви велам ние можеме да го надминеме сето тоа, го надминуваме во цела Македонија, сите го имаат надминато. Не само ние, туку што ни се потребите наши. Еве еден пример ќе ви кажам. Иди Јован инспекторот за пожари и тој вака ти вели, да ги мениш сите штекери во установата, имаш казна од 2.500 евра. Ти не планираш ништо, не си планирал дека тој ќе ти рече да ги крениш штекерите 2,5 метри над нормалното. И сега вака ти вели, ако не ги кренеш за 1 месец имаш казна од 2.500 евра, па сега ти размислувај, тоа кошташе негде, незнам сега, не ме држи за збор, сите штекери морав да ги кренам во сите детски градинки. Е сега ќе те казнат тебе, ќе платиш 2.500 евра, ќе ја казнат установата и ќе го казнат директорот. Е сегa одбирај од двете зла помалото, кое е да ги надминиш или да ги задоволиш потребите. Или пак друг случај, отворивме нова котлара. Котларата почна да работи првиот ден, пукна најголемиот вентил, кој што кошта 60.000 денари. Никој мене не ме праша дали јас имам средства, немам срдства, а доколку се случи нешто, наредниот ден да нема греење, ќе се крени цел град. И затоа ви велам дека не е исто да водиш установа градинка со еден клон и да водиш установа со 10 клона, тоа е во цела Македонија. Благодарам.

**ДЕЈАН ПРОДАНОСКИ:**

Ви благодарам. Повелете дополнување.

**ИГОР НИКОЛОСКИ:**

Директоре извинете по однос на првото прашање ми беше не дали има обезбедување и сите се согласуваме дека децата треба да бидат обезбедени, децата треба да бидат заштитени, но во Завршната сметка имате конто 424220 се потрошени 99.160 денари, а знаете дека максимум е 999 евра. И уште една работа значи Законот за јавни набавки е дециден и ќе ви го прочитам. Вкупната вредност на набавки под наведените прагови не смее да надмине во денарска пртотиввредност во тековната година со договорни органи во класичниот јавен сектор. Значи тоа е за класичниот јавен сектор каде спаѓате и вие. Благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на оваа точка?

Бидејќи никој не се јавува за збор ги молам членовите на Советот,да се изјаснат.

Кој е "за" усвојување на Одлука за усвојување на Годишната сметка на ЈОУДГ ’’Наша иднина’’-Прилеп за 2021 година?

Кој е "против", кој е "воздржан"?

22 членови на Советотгласаа „за“, 1 „против“ и 1 „воздржан“.

Констатирам декасо 22 гласови "за", 1 "против" и 1 „воздржан“, Одлуката е усвоена.

По **ТРИНАЕСЕТТАТА** точка од дневниот ред: - Одлука за усвојување на Годишната сметка на ЈОУ Дом за стари лица ,,Киро Крстески Платник’’-Прилеп, за 2021 година, јa молам г-ѓа Ирена Стерјоска – Локвенец, претседател на Комисија за финанасирање и буџет на Советот на Општина Прилеп да го поднесе Извештајот по однос на оваа точка. Повелете г-ѓо Ирена Стерјоска – Локвенец.

**ИРЕНА СТЕРЈОВСКА – ЛОКВЕНЕЦ:**

Да благодарам претседателе. Комисијата за финанасирање и буџет на одржаната Комисија ја разгледа: Предлог – Одлуката за усвојување на Годишната сметка на ЈОУ Дом за стари лица ,,Киро Крстески - Платник’’-Прилеп, за 2021 година. На Комисијата беа претставиците: директорот на оваа установа и представник од финансиската служба. Беше образложена оваа Годишна сметка. Ние како Комисија едногласно ја усвоивме и предлагаме до Советот да биде усвоена во предложениот текст. Она што сакаме да го напоменеме е дека на Комисијата разговаравме за премногу ниската цена со која ги услужуваат корисниците на оваа установа и дека можеби во иднина треба да се најде некој друг начин и модел како да се корегира оваа цена која што не е нивелирана повеќе од 2007 година. Благодарам.

**ДЕЈАН ПРОДАНОСКИ:**

Ви благодарам. Отворам претрес по оваа точка. Дали некој се јавува за збор? Повелете г-дине Мариноски.

**НИКОЛЧЕ МАРИНОСКИ:**

Благодарам. Имам повторно две прашања, едното е повторно техничка грешка во оваа ситуација во метеријалите. Ајде ќе почнам каде е грешката. Добивме Одлука за усвојување на Годишната сметка за самофинансирачки активности. Шеста точка пишува за пренос на наредна година 11.636.150, која не соодетствува со Завршната сметка. Значи има 10.000.000 денари, а 11 милиони во материјалот пишува кај нас. Можам да ви ја дадам ако сакате. Во материјалите кај нас пишува за самофинансирачки 11.636.150. Таа е точката по Завршна сметка, пак затоа викам техничка е грешката да си ја искоригирате. Е сега овдека е друга ситуацијата, овдека е потпишан претседтелот на Управен одбор. Оваа одлука е помината на Управен одбор, дали може сега, дали не може незнам, правно видете вие како оди таа работа, дали смееме да ја гласаме сега или не треба.

И второто прашање во образец Д доставен во материјалите под реден број 33 во делот на земјиштето имаме зголемување од 20.598.769 денари на 23.688.584 или разлика или зголемување од 3 милиони денари во делот на земјиштето во таа ставка 33. Основот за зголемување ме интересира кој е ? Дали е извршена нова проценка и дали е зголемена вредноста на земјиштето? Добро во ред, а за ова проверете.

**ДЕЈАН ПРОДАНОСКИ:**

Сега вака во консултација со Марија како секретар на Советот по однос на оваа Одлука на Управниот одбор, бидејќи Советот не ја третира Одлуката на Управниот одбор, туку ја разгледува само Завршната сметка. Сметам дека во ЈОУ да си направат измени да им се согласува. Ние ја разгледуваме само Годишната сметка за самофинасирачки активности и од тука не гледам причини да биде точката повлечена од дневен ред. Тоа барам поголема сериозност од службите во ЈОУ за да не доаѓаме во ваква ситуација, да најдуваат советниците забелешка, а таа ви е Одлука која што си ја носи Управниот одбор на вашата институција и од тука нема Советот ниту ингеренции, ниту ја разгледува одлуката која што сте ја донесле. Верувам дека точните податоци се дадени во Завршната сметка која што се дава и до други надлежни органи каде што треба да биде предадена и од тука сметам дека можеме да продолжиме со разгледување, односно со носење на одлука, предложена во ваков текст.

Дали некој друг се јавува за збор по однос на оваа прашање?

Бидејќи никој повеќе не се јавува за збор ги молам членовите на Советот, да се изјаснат.

Кој е "за" усвојување на Одлука за усвојување на Годишната сметка на ЈОУ Дом за стари лица ,,Киро Крстески Платник’’-Прилеп, за 2021 година?

Кој е "против", кој е "воздржан"?

19 членови на Советотгласаа „за“, 1 „против“ и 4 „воздржани“.

Констатирам декасо 19 гласови "за", 1 "против" и 4 „воздржан“, Одлуката е усвоена.

По **ЧЕТРИНАЕСЕТТАТА и ПЕТНАЕСЕТТАТА** точка од дневниот ред: -

Одлука за усвојување на Годишните сметки на ЈОУ Градска библиотека ,,Борка Талески’-Прилеп, за 2021 година; и

-Одлука за усвојување на Извештајот за работата на ЈОУ Градска библиотека ,,Борка Талески’-Прилеп, за 2021 година, пред да отворам претрес

јa молам г-ѓа Ирена Стерјовска – Локвенец, - претседател на Комисија за финанасирање и буџет на Советот на Општина Прилеп да го поднесе Извештајот по однос на овие точки. Повелете г-ѓо Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

На Комисијата ги разгледавме и овие предлог-одлуки како што е Предлог-Одлука за усвојување на Годишните сметки на ЈОУ Градска библиотека ,,Борка Талески“-Прилеп, за 2021 година; исто така Предлог-Одлука за усвојување на Извештајот за работата на ЈОУ Градска библиотека ,,Борка Талески’-Прилеп, за 2021 година, Комисијата едногласно ги усвои овие предлог-одлуки и предлагаме да се усвојат во предложениот текст. Благодарам.

**ДЕЈАН ПРОДАНОСКИ:**

Ви благодадарам. Отворам претрес. Дали некој се јавува за збор по однос на овие точки? Повелете г-ѓо Кузманоска.

**БИЛЈАНА КУЗМАНОСКА:**

Почитуван претседател на Совет, почитувани советници, почитувани гости, почитувани медиуми,

Јас имам прашање до директорката на Градската библиотека. Во Извештајот за работа кој што ни го испративте, забележав дека бројот на читатели во Градската библиотека е пораснат за 35 %. И покрај зголемувањето на бројот на читатели, вие ја зголемивте цената на чланарина од 200 на 250 денари и дополнително воведивте плаќање по 5 денари за секоја прочитана книга. Мене како советник ме интересира како планирате со вакво менаџирање на Градската библиотека, да стекните нови читатели? Исто така пред мене е и Програмата за работа за 2021 година, во делот за инвестициска агенда во делот на библиотеката имате вметнато реконструкција на делови на објектот. Ме интересира што имате исполнето во однос на оваа точка и каква реконструкција имате направено? Ви благодарам.

**ДЕЈАН ПРОДАНОСКИ:**

Ви благодадарам. Повелете директорот на ЈОУ Градска библиотека ,,Борка Талески’-Прилеп.

**МОНИКА ТАЛЕСКА:**

Почитуван претседател, почитувани советници,

Прв пат ви се обраќам откако сте во нов состав, се разбира со огромна желба да имате и огромен успех. Благодарам и вам за поставените прашања. Прашањето прво кое што ми го поставивте се однесува на Програмата за работа за 2022 година. Значи не за 2021 година, меѓутоа со сиот респект кон вас сигурно е интересот на дел граѓани, веднаш ќе ви одговорам. Зголемувањето на цените на услугите во Градската библиотека всушност не е на начинот на кој што се добива вашиот впечаток. Значи 250 денари е чланарината за возрасни на назад можеби повеќе од 15 години. Затоа треба да ги погледнете сите одлуки во ЈОУ. Од оваа година наша одлука е цената на чланарината за студенти и средношколци да биде намалена на 200 денари, значи е намалена на 200 денари. Воведувањето на наплатата на симболичната сума од 5 денари е за амортизација на книга. Сигурна сум дека на тој аспект во моментов мислите бидејќи станува збор за наплата на буквално значи амортизација користење на книгата. Услуга која што има обврска секоја јавна установа во библиотечната дејност,која што е членка на КОБИС системот КОБИС мрежата, ние сме членки во Националната библиотека „Свети Климент – Охридски“ во Скопје преку неа членуваме во Балканската мрежа, значи членки сме и на Интернационалната федерација на асоцијации на библиотеки. И нашето однесување не може да биде различно од другите и ако имаме неверојатно голема желба. Сите услуги за нашите читатели граѓани да бидат бесплатни огромна ни е желбата, туку и затоа е симболичната сума од 5 денари што е рамна на 1 пакетче палома. Значи вкупниот трошок ко што треба да го даде инвестиција еден граѓанин, која што треба да ја даде за да ги добие на располагање околу 140.000 книги, да ги избере, да направи избор од целиот книжен фонд создаван во Градската библиотека во текот на изминатите 77 години и од стотици колеги трудот кои што го вложиле како единствен храм на книгата во Прилеп, симболична е сумата, 240 денари годишно. Значи таа сума заедно со чланарината за еден студент од 200 денари, а тоа станува збор да си обезбеди секој човек, секој себе си можност да има пристап до оваа богата библиотека, до овој богат фонд во висина од ниту цена на еден бестцелер. Бестцелер сега излезен во било која издавачка куќа во Македонија е на ниво на 700 дури и 800 денари. Значи да не речам половина од таа сума е вкупната сума која што треба да ја остави. Како што реков воопшто не ни е нам желба. Зошто го направивме ова да добиете одговор. Оваа година имаме буџет од 11.747.000 денари. Соодносот на платите, бруто платите во однос на трошоците, суми кои ги добиваме од Министерството за култура како блок дотација, кои се трансферираат преку Општината на нашата сметка. Соодносот е 95 со покачување на платите можеби 98 % во однос на другите средства,кои остануваат за трошок. Значи средствата кои Градската библиотека годинава ги има на располагање се во висина од точно 945.000 денари. Ако ја погледнете Програмата на минатата седница, ќе забележите дека оваа сума е акцентирата посебно и дека токму акцентираме со тие средства особено во услови на зголемување на цената на струјата Градската библиотека не ќе биде во можност да го плати, намири ниту овој долг. Доколку одговорив на ова прашање, јас кажав се, јас навистина се извинувам, незнам,повелете помогнете ми кое беше второто прашање. Да, да, благодарам, тоа е во поглед на Извештајот за работа на установата. Градската установа, видовте и од извештајот на сметката 903 остава средства во висина од 918.000 денари, значи неполн милион денари, тие се средства кои ги оставаме исто како вишок се пролонгираат, пренесуваат од 2020 така во 2021 година, тоа ни е заштеда која ја носиме во 2022 година и по сугестија на раководителот на Секторот за финансии заради тоа што не знаеме со какви средства ќе располагаме оваа година, да можеме да имаме одредена сума на средства за тековно работење. Основната дејност која што вака мора да биде надополнета со набавка на книги. Минатата година оддвоивме за книги приближно 400.000 денари, зборувам преку тендер набавка на книги. Меѓутоа, книгите кои што успеа да ги обезбеди преку тендер Градската библиотека се во висина двојно повеќе, повеќе по 800.000 денари по разни основи. Преку донации и соработка со граѓани, преку донациите кои Библиотеката редовно ги добива од МАНУ Македонската академија, во исто време од Националната универзитетска библиотека и од многу други асоцијации, автори, граѓани и клубови. Значи станува збор за една навистина богата поставка од литература, која што без разлика колку сме локална установа на Општинско ниво, државата ни дава минимален буџет, значи не сме на равно ниво на национална установа, ние ги сервисираме во голема мера потребите на граѓаните и студентите на сите факултети. Тоа сме успеале да го оствариме и по автоматизам, меѓутоа и со нашиот однос, меѓутоа и со обидот да ја воспоставиме соработката. Зошто не е направена реконструкцијата? Заради тоа што каналите по кои фунционира системот во нашата држава се прилично сложени. Значи имавме во Програмата за 2021 година, реконструкција на 4 дела во библиотеката за кои што се изготвени проекти. Од Градежното претпријатие „Генико“ од Прилеп доставени во Секторот за урбанизам Прилеп од каде што добивме одговор дека исклучиво ако добиеме одобрение за градба согласно Закон за градба, со оглед на тоа што установата не е наша, значи дадена ни е на трајно користење од државата исто како и националната установа Центар за култура „Марко Цепенков“. Што значи дека ние немаме право ниту минимална интервенција да направиме. Значи Секторот за урбанизам ни се обрати да побараме одобрение од Министерството за култура и тука започнува сагата по потрагата на надлежноста. Кој ја има во оваа држава надлежноста за да можеме да добиеме одобрение. Таа сага трае цела година. Значи испративме 5 -6, можеме наличен емаил да ви ги доставиме сите наши барања, Министерство за култура, Министерство за транспорт и врски, Секретаријат во Владата за правосудство, Јавно правобранителство и незнам колку други, искрено во моментов не можам да ви кажам, ама можам список да ви направам да ви доставам. Конечниот одговор од неодамна од Министерство за транспорт и врски е дека (јас се извинувам на обемното излагање) меѓутоа, начинот на кој работиме е темелен и секој советник заслужува одговор. Значи тогаш кога ќе успееме да добиеме одговоро, односно согласност и го доставиме до Секторот за урбанизам дека државата дозволува да правиме реконструкција, нашите проекти кои стојат во фиока веднаш ќе ги ефектуираме. Така, значи причината е таа, затоа и на сметката вкупнопо двете сметки 787 од сопствени приходи остануваат 760.011 денари, а на сметката 903 остануваат 918.000 денари. Значи вкупно 1.300.000 денари заедно со 945 во буџетотод оваа година 2022 година, од прилика се од над 2 милиони денари. Ние се надеваме со нашето екстремно ултра скромно работење дека ќе успееме да ги сервисираме и натаму услугите и во потрага по амбасадори, соработка со донаторите да обезбедиме повторно збогатување на поставката на нашата установа, која што е сервис на сите граѓани. 140,000 книги, меѓу кои роднокрајна референтна поставка, бестцелери, литература за деца и литература за возрасни. Повелете ако имате прашања.

**ДЕЈАН ПРОДАНОСКИ:**

Ви благодарам за исцрпниот одговор . Дали некој друг се јавува за збор по однос на овие точки?

Бидејќи никој не се јавува за збор ги молам членовите на Советот,да се изјаснат.

Кој е "за" усвојување на Одлука за усвојување на Годишните сметки на ЈОУ Градска библиотека ,,Борка Талески’-Прилеп, за 2021 година?

Кој е "против", кој е "воздржан"?

23 членови на Советотгласаа „за“, 1 „против“ и 1 „воздржан“.

Констатирам декасо 23 гласови "за", 1 "против" и 1 „воздржан“, Одлуката е усвоена.

Кој е "за" усвојување на Одлука за усвојување на Извештајот за работата на ЈОУ Градска библиотека ,,Борка Талески’-Прилеп, за 2021 година?

Кој е "против", кој е "воздржан"?

23 членови на Советотгласаа „за“, 1 „против“ и 1 „воздржан“.

Констатирам декасо 23 гласови "за", 1 "против" и 1 „воздржан“, Одлуката е усвоена.

По **ШЕСТНАЕСЕТТАТА** точка од дневниот ред: - Одлука за утврдување на приоритет на под-проектот Реконструкција на улица „Леце Котески“, Општина Прилеп јa молам г-ѓа Ирена Стерјовска - Локвенец, - претседател на Комисија за финансирање и буџет да го поднесе Извештајот по однос на оваа точка. Повелете г-ѓо Стерјовска.

**ИРЕНА СТЕРЈОВСКА ЛОКВЕНЕЦ:**

Благодарам претседателе. Комисијата за финансирање и буџет на вчерашниот состанок ја разгледа: Предлог-Одлуката за утврдување на приоритет на под-проектот Реконструкција на улица „Леце Котески“, Општина Прилеп. Од предлагачиот бевме известени дека станува збор само за техничко известување за овој проект да добие приоритет бидејќи овој проект е веќе започнат проект и да добие момент на приоритет во работата на Општина Прилеп. Предлагаме до Советот на Општина Прилеп да се усвои оваа Предлог-Одлука. Благодарам.

**ДЕЈАН ПРОДАНОСКИ:**

Благодарам г-ѓо Ирена Стерјовска Локвенец. Отворам претрес по оваа точка. Дали некој од членовите на Советот бара збор? Повелете г-дине Герамитчиоски.

**ДАРКО ГЕРАМИТИЧИОСКИ:**

Почитуван ппретседател, почитувани колеги советници, почитувани присутни,

Советничката група на СДСМ и коалицијата ќе ја поддржи Предлог-Одлуката за утврдување на приоритет на под-проектот Реконструкција на улица „Леце Котески“. За моето денешно излагање по однос на оваа точка црпам мотивација од реториката со која постојано се користи ВМРО – ДПМНЕ кога зборува за овој проект. И како што кажа и лидерот Мицковски во фамозниот отчет од 1000 и нешто проекти,кои ги сработиле градоначалниците на ВМРО – ДПМНЕ, цитирам: „Во Прилеп се прави комплетна реконструкција на влезот на градот кон Крушево.“ Или како што и на претходната седница ни се обрати почитуваната колешка советничката Ирена Стерјовска, која ќе не запознаела со импозантниот проект на кој работи Општината, а граоначалникот го представил во отчетот од 100 дена. Со изговори за лоша финансиска состојба на општинската каса, при недостаток на идеи и нереализација на ветените инфраструктурни проекти, кои по донесувањето на актуелниот буџет повеќе од очигледно е дека нема ни да ги реализирате во блиска иднина. Очекувани и провидни ви се обидите да ја манипулирате јавноста дека ова е ваш проект, нешто ново, реализирано од оваа локална власт. Почитувани владата на СДСМ уште во текот на 2019 година изнајде начин како да се помогнат општините во делот на локалните патишта и улици. Преку проектот за поврзување на локалните патишта преку Министерството за транспорт и врски, кој се реализира со помоиш на Светска банка, СДСМ за Прилеп овозможи повеќе од 1,2 милиони евра за реконструкција на сега веќе асфалтираната „Мице Козар“ и за реконструкција на предметната улица „Леце Котески“, чија локација во траса во целост ја оправдува потребата што поскоро да се реализира овој проект. Нужноста за реализација на овој проект покрај потребите на жителите на „Жабино маало“, луѓето кои работат во компаниите во должина на проектот ја оправдуваат и роковите за аплицирање на проектот, кој со вакво темпо на работа нема да е изненадување, доколку ги пропуштите. Спротивно на она што го кажа Мицковски, моите сознанија се дека сеуште не е издадено одобрение за градба, односно единствениот дел од целиот овој проект, кој е оставен на Општината, а е од техничка природа, не е завршен. Затоа ве повикувам сите едногласно да ја изгласаме оваа одлука. Надлежните што поскоро да аплицираат за проектот и да се започне со работа. Ви благодарам.

**ДЕЈАН ПРОДАНОСКИ:**

Ви благодарам. Повелете за реплика г-дине Јанкулоски.

**ЗОРАН ЈАНКУЛОСКИ:**

Ви благодарампретседателе. Почитувани колеги советници по однос на овој проект за реконструкција на улицата „Леце Котески“ и на претходната седница г-динот Мариноски се пофали дека е донесен од Владата на Република Македонија со цел да се подобрат условите за граѓаните на Прилеп. Значи тоа во ред е, значи прифаќаме како проект и плус тоа беше истакнато дека како проект го донесе и министерот Горан Сугарески. Само ги кажувате проектитие што ги носи Владата како проекти, само за проектите кои што се стопирани за време на вашето владеење, за тоа ништо не кажувате. Проектот ќе биде поддржан и изведен во законскиот рок сигурно, да бидете сигурни, изведбата ќе биде извршена. И г-дине Мариноски вие рековте дека ни преостанува само да го извршиме техничкиот дел. По однос на техничкиот дел вие покажавте дека тоа е ваш најголем проблем и техниката вие не можете да ја изведите на лице место. Тоа го покажавте со изведбата на патот Прилеп – Градско, кој беше започнат во владеењето на ВМРО – ДПМНЕ, а посебно во времето на Владеењето на СДСМ каде што министер беше г-динот Горан Сугарески, патот беше стопиран и до ден денес воопшто не е изведен. Се работат некои активности, тоа граѓаните на Општина Прилеп посебно и Пелагонискиот регион ги кошта многу пари, многу средства, а и човечки животи. Претходно пред месец дена имавме загинато лице од Прилеп и загина лице од градот,кој беше татко на две малолетни деца и сопруг. Значи не треба да ги заборавиме и тие работи. Истото го покажавте дека техничкиот дел не е ваша страна со стопирање на проектот „Табана“ што требаше кружниот тек да го изведите каде што беа изддвоени 2 милиони евра и по изведбата градот требаше да добие 500.000 евра како грант. Добро кредит, значи тоа пак ќе беше еден допринос во градот. Со тоа сакам да ви докажам дека... малце бидете коректни, а проектот ќе биде завршен. Истото сакам да го спомнам дека вие ги кажувате работиве како негде да е трета година на владеењето на ВМРО – ДПМНЕ на Општина Прилеп. Така ги кажувате работиве дека ни еден проект нема да биде изведен. Значи да не се секирате, проектите ќе бидат сите завршени и граѓаните да не се секираат, значи нема да биде како до сега што беше. Благодарам.

**ДЕЈАН ПРОДАНОСКИ:**

Ви благодарам. Повелете,за збор? Да, повелете.

**НИКОЛЧЕ МАРИНОСКИ:**

Благодарам. Дискусијата е за „Леце Котески“ али во ред ме прозвавте, морам да ви одговорам. Она што го зборувате за Плетвар за патот за Градско – Прилеп,треба да ви е јасно зошто е тоа така. Сугарески или Владата на СДСМ го блокира поради лоша тендерска документација. Како што знаете таа Шпанската фирма што требаше да го изведува си замина, па имаше судски процеси итн., итн. Зошто, затоа што СДСМ не сакаше анексите да ги потпише кои вие ги донесовте или ВМРО – ДПМНЕ, не вие сега, ајде ние не ни е ни од надлежност тоа да го разгледуваме, али во ред. За тие има и судски процеси, се надевам дека ќе ви биде тогаш појасно. За „Табана“ за мостот баш претходно разговаравме на пауза со колешката Ирена. Тој проект од 2 милиони евра беше предимензиониран. Јас многу добро се сеќавам на еден од состаноците на Стопанска комора, една градежна фирма рече дајте ми мене 600.000 евра јас ова сам ќе ви го направам. Се понуди за 600.000 евра да го сработи. Сега денеска за исти таков мост вие континуирано критикувате. Го имате значи кај сточен пазар, критикувате цело време дека е предимензиониран и прескапо платен. И сега ни велите за 2 милиони евра ние сме ги прекинале работите. Значи предимензиониран беше тој мост, ние го разгледувавме на Стопанска комора го имаше на управни одбори на такви работи, стварно предимензиониран мостот беше, а вас ви смета овој сега со 600.000, а незнам колку сметавте вие дека пута 3 е овој што го кажувате. И на крајот на денот вие баравте власт, вие донесовте програми, вие велевте дека за 10 дена, за 20, за недела, за 100 дена, за месец дена, ова, ова и ова ќе биде завршено. Ние имаме толерантност ок. Само повикуваме на она што вие го ветувавте. Ние не велиме дека незнам што треба да има овдека автопати низ градов, туку она што вие си го ветивте ви го бараме и ве прашуваме зошто не ви е реализирано и сега барате од нас разбирање. Вие ветувавте, вие правевте програма политичка за настап на избори. Вашиот градоначалник беше дури 3 и 4 месеци понапред објавен и вие гарантиравте дека имате проекти и планови. Ние тоа го бараме, тоа што го гарантиравте да го спроведите, ништо повеќе. Благодарам.

**ДЕЈАНПРОДАНОСКИ:**

Добро ви благодарам. Дали уште некој бара збор?

Бидејќи никој не се јавува за збор ги молам членовите на Советот,да се изјаснат.

Кој е "за" усвојување на Одлука за утврдување на приоритет на под-проектот Реконструкција на улица „Леце Котески“, Општина Прилеп?

Кој е "против", кој е "воздржан"?

24 членови на Советотгласаа „за“ и 1 „воздржан“.

Констатирам декасо 24 гласови "за“ и 1 „воздржан“, Одлуката е усвоена.

По **СЕДУМНАЕСЕТТАТА** точка од дневниот ред: - Програма за спроведување на општи мерки за заштита на населението од заразни болести во 2022 година го молам г-дин Кире Јоноски - претседател на Комисија за општествени дејности и заштита на правата на децата да го поднесе Извештајот по однос на оваа точка. Повелете г-дине Јоноски.

**КИРЕ ЈОНОСКИ:**

Почитувани колеги, почитувани присутни,

Комисијата за општествени дејности и заштита на правата на децата при Советот на Општина Прилеп на ден 14.03.2022 година имаше дополнителна точка Предлог - Програма за спроведување на општи мерки за заштита на населението од заразни болести во 2022 година, за истата како што бевме информирани во соработка со Заводот за здравствена заштита сите процеси за дезинсекција, дератизација се вршат редовно. Толку имав за оваа точка.

**ДЕЈАН ПРОДАНОСКИ:**

Ви благодарам. Отворам претрес по однос на оваа точка. Дали некој се јавува за збор? Повелете г-дине Костоски.

**МЕНДЕ КОСТОСКИ:**

Почитувани присутни,

Во врска со Програмата за спроведување на општи мерки за заштита на населението од заразни болести која е должност според Законот за локална самоуправа, имаме неколку забелешки.

Прво мислиме дека ова е комплетно истата програма која што се протнува со години. Бараме еве да ми кажете што е разликата со програмата од претходната година (ако ја има)? На што сте работеле во меѓувреме?

-Окулу Општите мерки - Општа мерка 2 - Отстранување на отпадни води и друг тврд и течен отпад на начин кој ќе оневозможи загадување на човековата околина со цел Заштита на населението и на животната средина со отстранување на отпадните води, согласно законските прописи. Велите: -“Канализационата мрежа во град Прилеп е сепарирана, односно посебно фекална, посебно атмосферска”. Ова не е точно. Еве лично мојата не е. Во 21-век мојата фекалија слободно си тече и си плови низ градов, во отворен канал, попатно поминува покрај 4 куќи со убави дворови, 3 згради и новоизградено детско игралиште за на крајот како лева сливна притока на нашата добро позната река-ЛАЈкувам дека знаете како се вика, мислам имате претстава затоа што некој сигурно ви кажал, како и да е. Не е добро за видот, за носот, за подземните води и на крај и за здравјето на луѓето, животните, инсектите, растенијата и сл. На кратко-не е добро за никој. Еве можеби до некаде добро е.. само за лошото. Направив граѓанска иницијатива, собрав доволен број на потписи, ја доставив во архива, ми рековте да направам уште една копија за до ЈКП „Водовод и канализација“, ја поднесов и таму и сега чекамеее. Чекаме нешто да се случи. Некој нешто да направи, а да не ја чепне злоупотребата на финансиски сретства и тоталното фијаско на мултимилионскиот проект пречистителна станица.Вакви диви фекални притоки има многу. Дури мислам дека има и повеќе од што сите мислите, само некако замижувате општо кога нешто смрди.

-Општа мерка 3. Обезбедување санитарно – технички и хигиенски услови во јавни објекти и предучилишни и училишни установи Цел: Одржување на беспрекорни хигиенски услови.

Така поетски. Беспрекорно значи совршено, без маана. Одма да ви кажам дека малку сте далеку од вистината. Во повеќето наши училишта е лошо, гадно, но ете некако се вадите со лепење на нови цветни постери над претходните сиви постери и веднаш добиваме нова сликааа (иако е крадена и без платени авторски права).

Заштита на вработените во Јавните комунални претпријатија, кои во својата работа се изложени на опасност заради контакт со отпадни води и комунален смет. Па сите гледаме дека немаат ни основна заштитна опрема-одат на работа со истите алишта што се шетаат низ дома. Мислам, тоа до некаде e и гревота.

Чудно е што не е спомнат ниту еден збор за пандемијата. Толку време помина а вие сте немале локален план за справување со кризата. Ако не сте верувале дека постои, сте можеле барем да го пишите тоа. Потоа, направивте забавен парк на сред жариште од боров четник и слични пропусти. Тоа ви го напоменувам за забавниот парк или како и да го викате кај езерото. Одете малку постапно, видете на окулу кои се приоритетите, тргнете малку и од другите, не само од себе, и нема да сте далеку од целта. Ви благодарам.

**ДЕЈАН ПРОДАНОСКИ:**

Ви благодарам г-дине Костоски и ќе си земам за слобода да ви кажам дека фактичката состојба која што вие ја гледате таква, затоа што сум убеден дека беа пари од Германската KFW банка, па не е баш таква состојбата дека комплетната канализациона мрежа која што беше променета е врзана во колекторски систем и истата вие што ја викате фамозна пречистителна станица со што не се согласувам со она што го кажавте во однос на дело, еве си зедов за слобода како прв меѓу еднаквите да сметам дека треба дополнително објаснуваљње дека сме пред лицето на јавноста и мислам дека овој проект не треба да биде занемарен затоа што се обезбедени во градов без разлика кој и како го обезбедил дека е сериозен проект кој што се направи и дека сне една од македонските општини кои што го имаме и дека по основ на такви донации да бидат од надвор, нема да биде оставено ништо на случајност и не беше оставено, барем мој впечаток е тој.

Дали некој друг се јавува за збор по оваа точка?

Бидејќи никој не се јавува за збор ги молам членовите на Советот, да се изјаснат.

Кој е "за" усвојување на Програма за спроведување на општи мерки за заштита на населението од заразни болести во 2022 година?

Кој е "против", кој е "воздржан"?

23 членови на Советотгласаа „за“ и 2 „воздржани“.

Констатирам декасо 23 гласови "за“ и 3 „воздржани“, Програмата е усвоена.

По **ОСУМНАЕСЕТТАТА** точка од дневниот ред: -Одлука за усвојување на Извештајот-Информацијата за безбедносната состојба на подрачјето на ПС од Општа надлежност-Прилеп, во текот на второто полугодие од 2021 година, го молам г-дин Кире Јоноски - претседател на Комисија за општествени дејности и заштита на правата на децата да го поднесе Извештајот по однос на оваа точка. Повелете г-дине Јоноски.

**КИРЕ ЈОНОСКИ:**

Почитувани, вчера исто така на Комисијата за општествени дејности и заштита на правата на децата имавме Предлог- Одлука за усвојување на Извештајот-Информацијата за безбедносната состојба на подрачјето на ПС од Општа надлежност-Прилеп, во текот на второто полугодие од 2021 година. На состанокот беше присутен претставник на ПС, кој ни ги искажа во детали за второто полугодие нивните проблеми и нивните реализирани работи и треба да нагласиме дека како што пишува дека е сеуште Полициска станица и ако беше ветено дека ќе биде унапредена, нема да биде ПС. За да се информираме за да пријавите проблем во Полиција, сигурно некој има звонето од вас на 192, се јавуваме во Битола и од Битола ни даваат мобилен телефонски број и да се јавиме на дежурниот полицаец, тој ќе ви крене, а можеби и не. Друг проблем кој го кажа исто представникот од ПС дека се соочуваат со голем број на недостиг на возила. И тоа поради тоа што припаѓаат под Битола, 4 или 5 возила биле во дефект и неколку месеци се на сервис во Битола. Моментално имале само неколку возила од кои едното било само за увидна екипа, некое старо возило кое било само уште 1 месец регистрирано потоа ќе биде надвор од употреба. Потоа бевме информирани за проблемот со дрвокрадците значи кој не може да се реши уназад многу години. Исто така и за таму треба посебни возила. Како што прочитавме веќе дрвокрадците почнале да ги крадат дрвата во Велешката општина. Другиот проблем представникот од Полиција кажа дека има еден полицаец кој го чува „Еурокомпозит“, а вчера баш излезе еден напис дека вчера повторно имало кражба во „Еурокопозит“ каде што била украдена опрема, а не знаеме во која вредност. Исто така во октомври лани во фабриката биле украдени 4 ракетни фрлачи „Пост 120“, еден школски ракетен фрлач, една школска зоља, 4 кабли и сето тоа о вредност од 300.000 денари. Според укажувања на тие што се водат вработени таму во магацините уште има оружје, значи може сеуште да се кради, па како ќе се чувствуваме безбедни по состојбата, мислам дека представникот од Полиција повторно некои работи треба да ги каже. Благодарам.

**ДЕЈАН ПРОДАНОСКИ:**

Добро ви благодарам. Покрај Извештајот си зедовте право и збор, добро. Сега отворам претрес. Дали некој се јавува за збор? Повелете г-ѓо Сваќароска.

**АЛЕКСАНДРА СВАЌАРОСКА:**

Почитуван претседател, почитувани колеги,

Моите прашања се до г-динот Дарко Цуцулоски, командир на ОВР – Прилеп. Овие прашања ме засегаат мене, а и сите граѓани на Општина Прилеп бидејќи се однесуваат на нашата безбедност, живот и интегритет. Што се превзема околу секојдневното уништување на шума т.е нелегална сеча на дрва? Секојдневно го има овој проблем каде што сме сведоци преку хаварисани возила и шпедитери се пренесуваат нелегално пресечените дрва. Кои мерки се преземаат со цел да се зголеми довербата на граѓаните кон полицијата. Дали има обострана комуникација меѓу нив. Каква е безбедноста на локалните патишта и какви мерки се превземаат за да се подобри? Како и на кој начин униформираниот полицаец ја гарантира безбедноста на граѓанинот кога од ден на ден имаме се поголема стапка на криминалитет и зголемен број на кражби во градот, особено во викен куќите. Што се превзема во областа да се превенира во облоаста на малолетна деликвенција. Какви акциски контроли презема полицијата кои директно и индиректно влијаат врз безбедноста на граѓанинот кој што е вклучен во сообраќај, конкретно брзо возење, возење под дејство на алкохол, неисправни возила вклучени во сообраќај и слично? Кои акциски контроли се користат за превенирање на прекршоци, кои што се прават со непочитување на сообраќајната сигнализација? Прекршоци што ги прават пешаци, возачи кои што не ги пропуштаат пешаците, поминување на црвено, престигнување на полна линија и слично? Која заштита ја има полицискиот службеник за време на вршење на службени дејствија? Кои мерки и дејствија се превземаат за да се изврши генерална превенција за сузбивање на стапката на криминалитет во градов? И последно прашање упатено лично до вас, вие како командир каква визија имате за зголемена безбедност на граѓаните и кои цели и задачи си ги имате поставено за да докажете дека Прилеп е безбеден град за сите граѓани? Ви благодарам.

**ДЕЈАН ПРОДАНОСКИ:**

Благодарам. Ајде повелете со одговор.

**ДАРКО ЦУЦУЛОСКИ:**

Почитуван претседател на Совет, почитувани советници, почитувани гости,

Во врска со нелегална сеча на дрва значи незнам колку сте запознати, значи ние секојдневно преземаме некои оперативни акциски контроли. Значи секојдневно имаме на терен последниве не неколку месеци, него последниве месеци скоро секојдневно имаме одземени дали биле шпидитери, дали биле возила, дали биле огревни дрва. Можам да ви кажам и податок вчера пошто излегоа, гледав на некои медиуми, во село Ореовец точно е имаа штета во село Ореовец. Вчера беа излезени екипите со јас лично во прв ред бев со моите колеги. Затекнати се таму лицата кои што пустошат, превземени се мерки, одземени му се возилата, одземени му се дрвата. Значи ние секојдневно работиме, не е само вчера. Минатите недели исто имаше излезено по медиуми , беа 7 или 10 шпидитери од кои исто така беа одземени и товарни возила. Има податок тука во извештајот,мислам дека може добро да видите дека се работи на таа проблематика. Оваа проблематика не е така мала, значи е малце поголема. За да го направиме тоа, да ја постигнеме целта ние што сакаме да ја постигнеме целта треба да оди поопширно. Тоа треба малце, не малце него тоа малце условите да ни дозволат. Значи сега во овој момент со снегови горе на планините, да имаме план направено, ќе го спроведиме, мислам дека во иднина сите ќе видите дека има ефект од нашите оперативни акции што сеуште се на терен. Ве уверувам и ви кажувам дека ќе има резултати. Значи во областа на дрвокрадството. Во делот кои мерки се превземаат во областа на сообрачајот? Јас мислам многу ќе звучи недобро. Секојдневно имаме по 2 до 3 акциски контроли. Дали било акциска контрола за пешаци, дали било акциска контрола за на црвено, дали акциска контрола за брзина, само за еден податок ваш да ви кажам дека за една вечер имаме 40 возачки одземени за под дејство на алкохол, ако нешто ви значи. Значи ние секојдневно работиме и во тој дел ќе продолжиме да работиме. Како што спомавте ние сме сепак ОВР – Прилеп, не е ПС како што рече, малце е на поголемо ниво, али сепак зависиме од СВР Битола. Точно е дека со превозни средства, возилата се тие што си ги имаме, значи недоволно возила, поголема бројка на полицајци, имаме ние нон стоп на терен луѓе, колеги што си ја вршат својата работа. Значи за во врска со сообраќајов пак ќе ви кажам можете слободно, во извештаите има пишано , сакате и писмено да ви доставиме од Нова година на ваму што е превземено, што е и како е, значи секојдневно имаме активности.

Во врска со криминалитетот ќе се обратите во надворешната канцеларија за МККР, значи таму не сум надлежен јас, си има началник над таа институција што може да ви одговори, али сепак за ваше запознавање пред недела дена,односно пред 3-4 дена имаме група на криминалци што се затекнати и што се откриени преку 100 и нешто кривични дела. На ниво на држава имаше еден пример со 120 кривични дела, оваа е втора група со 106 или 107, точно сега не можам да ви кажам во моментов, се во притвор лицата и се работи на расчистување и на другите кривични дела.Ма како населби тешто спомнавте дека не се населените места, Општина Кривогаштани, Општина Долнени и селските црквите, манастирите, значи тие сите сега се расветлени во овој момент. Друго нешто ако има.... Мислам дека доволно е.

**ДЕЈАН ПРОДАНОСКИ:**

Добро ако има дополнително ќе си прашаат. Повелете г-ѓо Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

Блгаодарам претседателе на Совет. Денес еве го разглдуваме Извештајот-Информацијата за безбедносната состојба на подрачјето на ПС од Општа надлежност-Прилеп, во текот на второто полугодие од 2021 година. Најпрво олку оскуден извештај од работата на ПС, да речам дека немало. Нели вие сте должни два пати годишно до Советов да доставувате вакви извештаи и во минатото сте доставувале. Еве ние како советници кои што сме советници во претходни совети, сме имале искуство да ги разгледуваме извештаите, но ќе кажам дека откако вашиот претходник баше командир, почна трендот на минималистичко презентирање на состојбата овде пред Советот, а денес гледаме дека тој тренд вие уште повеќе го продлабочувате или ги осиромашувате извештаите кои ги доставувате до нас. Две реченици за секоја табела очигледно за вас се доволни за нас како советници и за јавноста која што ве следи, не верувам дека ќе бидат задоволни. Презентирате податоци како да мислите ние и јавноста, повторно ќе потенцирам што не следи, не живееме во Прилеп. Кажувате дека криминалитетот е намален, има тука една табела, намален за 16 % во однос на извршени кривични дела. Се фалите со ефикасноста, зголемена била вашата ефикасност, а низ прилепските улици гледаме дека воопшто не цветаат рози. Сега јас ќе прашам,мојата колешта претходно праша што се случува, што преземате околу решавањето на сообраќајниот метеж, како се справувате, еве вие кажувате, со возачи,кои што возат во алкохолизирана состојба и други таму мерки, но да прашаме што се случува со дрогата на прилепските улици? Царува, ете тоа јас можам да кажам. Зошто, затоа што некој тоа го дозволил и сеуште го дозволува. Слушаме изминативе денови низ повеќето училишта правите и некои рации, со цел највероватно за сузбивање на дрогара меѓу малолетниците, но прашувам дали е тоа доволно? Дали е тоа само залажување на јавноста дека работите околу сузбивањето на дрогата. Впрочем и во овој полугодишен извештај не се осврнувате на тие податоци со фатена и запленета дрога. Податоци што биле пракса, уште еднаш ќе повторам ваков извештај и овде пред Советот. Ќе прашам можеби тоа се должи на тоа што немате ништо запленето или на тоа што нашите улици се чисти и безбедни. Напротив јасно ни е дека не е така затоа што знаеме и цела прилепска јавност и цела македонска јавност изминатите месеци бевме сведоци кога вашиот претходник, претходен командир беше на лице мсто фатен од ДЕА во координираната акција со МВР како обезбедува конвој во кој се пренесува значителна сума на дрога. Делото е мислам уште во сдуска постапка. Потенцирам дека жално е што младината треба да ја штитат и обезбедуваат командири и луѓе пред се од калибар како вас и вашиот претходник кои што имаат други приоритети и други цели, а не униформата што ја носите и која што овдека денес ја представувате пред нас и пред цела прилепска јавност. Кога сме кај функцијата комадир поставувам прашање до вас комадире. Дали му е врачено, според наше сознание, кое јас го имам добиено, прашувам уште еднаш ќе потенцирам, дали му е врачено Решение за разрешување на претходниот командир Кире Спиркоски? Доколку нема добиено Решение за разрешување, тогаш како вие имате добиено решение Дарко Цуцулоски за командир? Во моментов доколку не е добиено или врачено решението, ќе навлеземе во длабок правен лавиринт. Следно прашање, – Вие командире дали како прв човек во ПС, овдека кажавте дека малку и кубурите со возен парк, кои регистрирани, кои не регистрирани, меѓутоа, вие како прв дали не треба да го почитувате и прв законот? Ме интересира уште еднаш потенцирам дека прашувам. Дали возилото „Ауди А8„ со регистарски таблици ПП1555-АФ е регистрирано на 24.02.2022 година само 2 дена по објавата на еден од порталите, поточно на „Инфомакс“, а кое што исто возило вие и вашиот син го управувавте претходните 2 месеци без задолжителните таблички за регистрација? Па како тогаш вие казнувате и запирате наши сограѓани и баратре од нив да го почитуваат редот, мирот, сообраќајот? Зарем не е малку тоа срамота прво, а понатаму и да не навлегуваме за што друго. И за крај уште едно нешто ќе спомнам. Ајде зборувајте ни за групата „ХХХ“ незнам како ли се викаше, вие најдобро знаете во таа си членувавте, која ја имавте формирано на вибер апликацијата меѓу вас и вашите колеги, а знаеме која ви беше целта? Единствена цел ви беше да го следите политичкиот противник во времето на кампањата пред локалните избори. Вашето име го гледавме во сликата, видовме како ставате слики, како давате наредби, насоки, се известувате меѓусебно за тоа кој кого го следи, дали добро ја извршувате работата, па нешто и се поддржувате, браво нешто. Браво не следевте, тука имаме и присутен денес претседателот на Совет, ќе ја искористи најверојатно и тој говорницата, па ќе видиме. Ајде да не должам многу, сигурно и за тоа ќе има нешто што ќе треба да кажете, но ќе кажам дека не е доволно ова што ни го сервирате денес како Извештај за безбедносната состојба во град Прилеп кога гледаме се наоколу што се случува и тоа директно од вас и вашите најблидски соработници. Ќе завршам срамно е за нашиот град што на чело на вакви витални институции претходниот градоначалник и Советот назначуваа луѓе во два наврати без кредибилитет, поради што денес добиваме никакви извештаи со никакви реализации, а од друга страна страшна безбедносна состојба. Благодарам.

**ДЕЈАН ПРОДАНОСКИ:**

Ви благодарам. Повелете.

**ДАРКО ЦУЦУЛОСКИ:**

Се извинувам вака, ви кажав и прегеска. Во врска со дрогата јас не можам да ви кажам, јас не сум надлежен, има надлежен друг каде што треба да се обратите во СВР Битола, таму ќе ве известат точно. А не е точно ова што го изнесувате дека ние ништо не превземаме, за жал имаме фатено преку 200 или 300 сега не ме фаќајте за збор, марихуана и тие се осудени и има во процедура за да се осудт. Второ дали му е врачено решение на Кире Спиркоски, искрено незнам да ви кажам, ќе си се обратите во правна служба. Јас за тоа немам информации и незнам, а мислам дека му е, пак точно одговор не можам да ви дадам.

Во врска со тоа фамозно „Аудио А8“ тоа е да точно. Вие слободно можете да проверите дека пред два дена, а не е точно дека пред 2 месеци, ќе го видите датум кога е купен и кога е префрлен. „Аудио“ е регистриран од самиот почеток и имаше пробни таблици. А пак ќе речам многу невкусно да дирате во фамилија, значи не е добро со тие портали знаете до каде појдовте и што се направивте и со швалерки и незнам таму со коли, и незнам таму со глупости, мислам дека не е ок. Работиме сите тука. Јас работам 25 години во Полиција. Јас сум почнат од полицаец, позорникар, патролна служба, водич, командир на сообраќај, началник во Демир Хисар, сега повторно командир на станица. Значи не е во ред некој да го оцрнувате. Точно пак ќе ви кажам цела 2001 година од 1099 година односно, 1999 година распадот на Југославија јас бев на браникот за одбрана на нашата држава. 2001 година од првиот до последниот ден до 2007 година „Планинска бура“ јас бев на терен. Значи ни еден ден, ни еден момент јас не откажав некаков настан. И многу е грдо за политички поени да се надмудрувате двете политички партии на сметка на командирот или незнамна кого. Трета работа, односно четврта со г-динот Проданоски слободно, еве го и тој тука е. Дали комунициравме на денот на изборите, дали правевме муабет лично јас и тој на телефон, слободно овде може да ви каже на сите и дали има забелешки некои во однос на понашањето на полицајците? Единаесет граѓани беа повикани во Полиција од страна на внатрешна контрола, беше работено. Ни еден настан значи ние немаме ниедно возило отстрането од сообраќај, ниеден не е претепан, натепан, отепан како што се пишуваше во медиуми. На ниеден не му е напишана никаква пријава за денот на изборите, така да мислам дека и тоа излезе малце од контекст. А за таа група следуваше кривична пријава иако беше доставена кривична пријава ќе се процесуираше. Мислам дека ферски комунициравме на денот на изборите, јас лично комуницирав, а ако не е така нека каже.

**ДЕЈАН ПРОДАНОСКИ:**

Добро ви благодарам. Повелете Стерјовска.

**ИРЕНА СТЕРЈОВСКА – ЛОКВЕНЕЦ:**

Командире јас незнам за што се навредивте, вие сте прв човек значи и кој што барате од луѓето нашите сограѓани да ги почитуваат законите, редот и мирот. И кажавте дека имате и вие имате во вашиот возен парк регистрирани, нерегистрирани возила и незнам зошто толку приватно оетивте дека ве прашав за вашето возило кога е регистрирано, дали е регистрирано откако излезе на порталите. Това ве прашав. Незнам зошто го сфативте толку лично, па и навлеговте во некои други работи, други моменти, што овдека нас лично не не засегаат. Прашав конкретно, вие сте, како што и прегеска спомна во еден наврат претседателот прв меѓу еднаквите. Ако вие не ги спроведувате како што треба по PS што викаме, законот кој друг да го спроведува? А зошто јас, зошто икс или незнам кој друг? Тоа беше прашањето дали вашето возило „Ауди“ со тие и тие регистарски таблички е регистрирано после излегувањето на објавата во „Инфомакс“? Зошто го сфативте лично? Незнам, па со кого да се занимаваме командир сте на нашава станица.

**ДЕЈАН ПРОДАНОСКИ:**

Ај ве молам да нема од место дофрлање.

**ИРЕНА СТЕРЈОВСКА – ЛОКВЕНЕЦ:**

Командир сте денеска разгледуваме Извештај кој што вие сте го поднесле. Не ја отвораме дебатава надвор од кога не е на дневен ред. Вие го доставувате, вие сте потпишан на Извештајот. Ништо нити имаме некоја дигресија во однос на ова излагање, кое што јас го имав. Како и советниците кога е тука градоначалникот,кога разгледуваме завршни сметки, поднесувате други прашања,кои што не се можеби во директна корелација со Завршната сметка. Премногу лично го сфативте ова. Можеби затоа што не сте го регистрирале возилото пред да излезе во „Инфомакс“?

**ДЕЈАН ПРОДАНОСКИ:**

Ви благодарам. Повелете г-дине Јованоски и после г-ѓо Силјаноска ќе имате збор.

**ИВАН ЈОВАНОСКИ:**

Јас исто на кратко за командиров од Полиција. Што вака напоменавте некои работи да речам со благ збор очајни. Запленети возила со дрва 7. Јас да стом ондеки кај рутава кај езерово 7 минути, јас ќе фатам 14 возила со дивокрадци на дрва, а вие се фалите дека сте фатиле 7. Тоа коклку се кубик и пол дрва, незнам гранки се то, шо се то? Значи ова е катастрофа. Многу убаво ги знаете кои се рутите и кај ровари тој народ. Значи треба да застаните само на неколку пунктој и ќе биде решен проблемот. Образложениево беше а бе снег имало. За вас има снег, за нив нема снег, тие по снег можа да одат по дрва, вие по снег не можете да ги бркате дивокрадциве. За сообраќајниве незгоди. Значи има 148 сообрачајни незгоди. Да, семафориве, значи семафориве се катастрофа, кога работат, кога не. Не сте надлежен, не знаете ништо, СВР Битола, СВР Битола. Дали бе некогаш ќе дојде време да се оддели МВР Прилеп од СВР Битола? Дали некогаш ќе бидеме самостојни овдека или ќе зависиме се од Битола? Дали имате план некогаш понатаму? Спомнавте дека сте фатиле 200 – 300 кила марихуана, 200 – 300 кила марихуана се пушат во Прилеп за 2-3 месеци, е толку. А дали знаете кој е голем проблем во Прилеп? Што има регистрирано во Прилеп 500, а 5000 души зависници на опијати, на тешки дроги. Зошто не ги спомнувате тие тешки дроги? Зошто мадихуана еве? Кај се хероин, кокаин, кај се амфетамини? Нема ништо ни збор, ни буква од таа работа. Ќе права муабет за тешки дроги. Значи не може хаос и корумпираност, некој лош да донеси правда овдека во Прилеп.Значи МВР треба да се реконструира од почеток. Како станаа полицајци од 2000 година? Од во затвор полицаец, положи некој испит таму полицаец бил. Секој мафијаш што беше и затвор што беше лежан, стана полицаец и ние овде бараме правда во оваа држава? Толку, 200 кила марихуана.

**ДЕЈАН ПРОДАНОСКИ:**

Благодарам. Повелете г-ѓо Силјаноска.

**ЈУЛИЈАНА СИЛЈАНОСКА:**

Морав да кажам најискрено немав намера да дискутирам, ама да го искористам присуството на командирот. Зборувавте во вашето излагање за расветлените случаи така на кражби? Запознаени сте значи јас лично 8 Јули 2019 година беше предмет на тешка кражба. Имавте отисоци за кои што имаше изјаснување од полиција дека се потребни некои си 3 – 4 месеци за експертиза да се достави од Скопје и да можете да го расветлите случајот. Денес сме 15-ти Март 2022 година, ниту некакво известување, ниту некаква информација, ниту пак нешто поврзано со случајот сме добиле од вашата ПС, тоа едно. Друго малку се понесов од нештата што не е тука представникот од детските градинки што го кажа, по она што го слушнавме колкаво обезбедување бара значи една институција, која што е од примарно значење затоа што имаме ранлива категорија така да децата се малолетни и имаме мали деца, се чувствуваат толку небезбедно и кажаа што се се предмет тие, се прашувам каде се вашите реонски полицајци? Дали воопшто ги има, дали патролираат? Јас морам да кажам дека немам видено ниту еден по улиците по кои што се движам. И, и ако рековте дека имате, да, контроли се прават контроли, меѓутоа, тие контроли во поглед на сообраќајот ви се многу селективно направени. Да помините и сега има еден куп паркирани, кои што... така? по кафичиве, пред кафичиве, било каде, не за она 10 -15 минути оправданото со овие 4 жмигавци пуштени, туку се селектираат автомобилите, кој автомобил ќе биде запрен и направена контрола, а не сите како што треба да бидат направени, толку.

**ДЕЈАН ПРОДАНОСКИ:**

Добро дали некој друг се јавува за збор? Повелете г-дине Костоски.

**МЕНДЕ КОСТОСКИ:**

Овој пат планирам да изнесам малку потешки зборови и сето тоа само заради ситуацијата во која ВИЕ не’ ставивте.

Моментално, заедно со судството се наоѓате на нај низок степен кај индексот на доверба меѓу граѓаните. За жал, народот нема доверба во судството и нема доверба во полицијата.

Според нашите статистики а верувам и според вашите, моментално полицијата во Прилеп го ужива најнискиот рејтинг од своето постоење! Ова никаде не го прочитав во извештајот, а мислам ете така како еден рекорд, додуша негативен, би требало да го нотирате.

Дали во оваа статистика што ни ја изложивте спаѓа и поранешниот командир на ПС Прилеп, кој е лишен од слобода со дрога вредна 800.000 евра. Ова ве прашувам затоа што акцијата е заслуга на американската ДЕА, а тој што требаше од ваша страна во моментот да апси, ете баш тогаш во моментот не можеше, затоа што беше уапсен.

-Да прашам. Дали знаете дека кога некој е сопрен од сообраќајна контрола прво нешто што прави е - се фаќа за телефонот, излегува од кола, некаде ѕвони, зборува, се врти во круг... Потоа му го предава телефонот на полицаецот за и тој да си позборува малку. Во работно време.

-Дали до толку ја унапредивте демократијава што прекршителот или осомничениот добива инстант право на еден телефонски повик?

-Дали сите случаи што се почнати од страна на полицијата во законски рок се префрлени на понатамошна постапка до судовите? Или можеби чувате случаи “во фиока”, за секој случај да не се изгубат во правните лавиринти и на пат до судот?

-До кога планирате да бидете “слепи” за дрвокрадците и да им дозволувате слободно, без возачка дозвола, со голема брзина-често управувани од малолетници, со технички неисправни и нерегистрирани возила, претоварени да се движат по фрекфрентни сообраќајници, излетнички места - на сите нас добро познати рути.

Подолго време народот бара да се воспостават 24-часовни контролни пунктови на овие точки но сеуште нема конкретно ништо. Ако немате капацитет, кажете, па народот да си ја превземи контролата во свои раце!

При сите овие проблеми гледаме дека се забрзавте да ги казнувате пешаците и велосипедистите, тие што се нај ранлива категорија во сообраќајот. Нај ранлива и нај сиромашна. И најдувате начин од овие луѓе да го полните буџетот.

Знаевте дека ќе биде тешко да оправдате криминалци од врвот на вашето раководство и затоа еве сега овде барам од сите советници да се здружиме и во име на народот да кажеме едно гласно не на работењето на полицијата во минатата година и едно гласно не за овој извештај. Ви благодарам.

**ДЕЈАН ПРОДАНОСКИ:**

Ви благодарам г-дине Костоски и повелете г-дине Мариноски.

**НИКОЛЧЕ МАРИНОСКИ:**

Многу од советниците дискутираа за многу работи, освен за Извештајот. Во ред како што кажа колешката, праксата се воведи и да се зборува и за други работи. Али јас она што го видов во овој Извештај е навистина зголемена активност, пак на Полицијата. Бројките се јасни, мислам имаме намалени кривични дела од непознати сторители, што значи се расветлени што значи зголемена ефинасност во работата на Полицијата, помалку зголемен број на барања за прекршоци. Значи полицијата е на терен. А во врска со дрвокрадците треба да имате во предвед Полицијата исто така треба да внимава покрај на нашата и на сопствената безбедност. Многу пати еве, во секој случај, видовте дека имаше случаи и на претепување на Поллиција горе на Дрен на велешка полиција, така да и тие верувам дека.... мислам велешки полицајци. Јас не навлегувам во минатото, бидејќи за минатото ако зборуваме по вашата, ги слушавме преку прислушкуваните разговори, дека вие пак навлеговте во приватноста на секој еден, зборуваме како политичка партија, го прислушкувавте секој граѓанин. Можам да ве потсетам дека за „Пиво фест“ овдека во ваше време имаше и убиство, ама ништо и не помага во оваа ситуација. Гледајте го Извештајот, гледајте ги бројките и ќе видите дека Полицијата подобро функционира од претходно иод година во година подобро работи. Благодарам.

**ДЕЈАН ПРОДАНОСКИ:**

Добро ви благодарам. Повелете г-дине Јованоски.

**ИВАН ЈОВАНОСКИ:**

Јас во врска со извештајов. Прекршоци извршени под дејство на алкохол, второ полугодие 2020 година 0, 2021 година 4. А сите знаеме дека секој викенд има по 4 тепачки на 4 различни места во градов под дејство на алкохол. Голем проблем е што со МВР Прилеп, нема постојана патрола во центар и има, ама ги нема. Значи потребни се само 4-5 полицајци за постојана патрола низ центар, а не само низ центар, туку и во секое маало, пошто тоа ви е работаи за тоа ве плаќаме. Учество во предизвикување или потикнување тепачка 13 со 13, 13 со 13. Еве кажувам 13 тепачки се дешаваат во викенд, не во полугодие, во викенд се дешаваат 13 тепачки и многу убо ги знаете кои се местава и кај се местава. А и кои се луѓето затоа што тие луѓе тие почлемиња ќе ги наречам шо му се плаши цел народ овдека ко незнам кои да се, ги штитите вие и тие исти пичлемиња растураат дрога низ Прилеп. Поплаки од семејно насилство 146. Овдека значи градов ни е катастрофа, градов ни е ѓива депресија луѓе, разбираш? Сообраќајни незгоди 143, 148. Овдека кој е виновен дали МВР или „Македонија пат“? Или семафориве, пак ќе речам? Јас ќе се вратам од друго. Рековте дека немало кривични прекршочни пријави за време на избори. Имаше, јас имав конкретно, за време на изборна кампања, за време на омаловажување на некој си премиер, на некоја си фиктивна Република Северна Македонија. Еве ја таа кривична, еве ја таа покана, денеска јас бев на суд. Еве сега што е интересно овдека. Овде е потпишан Златко Николоски како полициски службеник што го констатирал прекршоков дека сум прекршил нарушување јавен ред и мир и омаловажување на господичниот Зоки. Види сега што е интересно овдека. Овдека зборовиве мои се испревртени. Значи овдека како што е пишано ова, ова е чисти фалсификат. Како прво адресава ми е згрешена „Димитар Влахов“ не е „Димитар Влахов“ „Ѓорѓи Димитров“ дијаметрално спротивни. Зборовиве што се: „Немаш лице да се појавиш овде, му се посра на сите овде што се починати, треба да си славите празник уште еден, таму не е овде, ова не е веќе територија“. Ја не реков „Ова не е веќе територија“, реков: „ова не е ваша територуија“. Незнам дали на рочно, дали на сакана или не или под притисок Златко Николоски, под ваш притисок лиќно Златко Николоски го има потпишано ова, као чиста лизгајца. Иначеќе имате контра тужба кон МВР за оваа работа, затоа што мене ме теретите на неоснов како прво. Врска нема оваа констатација од полицискиов службеник, така да ќе си играме на Суд година две.

**ДЕЈАН ПРОДАНОСКИ:**

Ви благодарам. Дали некој друг се јавува за збор?

Добро, одпричини што бев и прозван, ќе си го искористам правото на говор како советник.

Почитувани колеги по однос на оваа точка на дневен ред имам еве неколку работи, кои што сакам еве да ги споделам со вас и да знае еве прилепскава јавност. Прво да не заборавиме дека август месец беше еден покритичен месец за советов и мојата претходничка Еленче Ташковска си заработи кривична пријава затоа што под притисок на нејзината матична партија донесе одлука која што ги прекрши сите закони. Почнувајќи од Закон за работни односи, Закон за полиција итн., итн. И почитуван командире од полицаец со кариера, станавте најконтраверзна личност затоа што во исто време, станавте втор командир во градов овде во Прилеп. Имаше активен командир, кој што заради сплет на околности кои што сите ги спомнавте, не сакам да се повторувам, решението му беше ставено во мирување. Кога решението е ставено во мирување, секој процес мирува. Меѓутоа, за да ги истерате изборите како што ги истеравте, за жал не по вашиот терк како што ви беше зацртано, поставивте командир на веќе пстоечки командир. И за тоа си има институции, верувам дека лицето на правдата конечно ќе биде обелено и дека тие работи коишто се напраја во минатото, ќе си добијаа онакво заслужен третман. Понатаму за сметка на сето тоа што се случи, мислам дека многу непријатно ме прозвавте. Јас, вие и како службено лице иматеобврска да комуницирате со претседателите на политичките партии, кои што се учесници во изборен процес. За тоа секоја чест, се слушнавме еднашили два пати во текот наизборниот процес. Меѓутоа, навистина ми е непријатно пошто сум семеен чоек и имам три деца и да чита моево семејство и целава јавност како некоја си „ХХХ“ група заговара некои работи, и ни поќе, ни помалце, групава да е составена од сите униформирани службени лица. Дали тоа нешто се случило на денот на изборите или не се случило... и обид за убиство е казниво дело. И не е пријатно воопшто како наш сограѓанин да биде вие како прв на прилепскава полиција да бидете вклучен во таква група, која што ќе ги ликвидира политичките неистомисленици. Вие сте за сите овде, без разлика во каков состав и под какви услови како командир на ПС сте избрани од највисокиот орган во градов, од Советот на Општина Прилеп. И тој прв избран човек и полицаец од кариера да биде во таква група, навистина непријатно. А дали физички нешто ние сме почувстувале или не, тоа е една друга проблематика, која треба да се разработува. И ако беше ситуацијава ваква како што вие ја представивте, бевме викнати и јас бев викнат од внатрешна контрола од инспектори, кои што работат во Министерство за внатрешни работи. Ама епилогов кај е? Требаше, односно и должиме сите на прилепската и макдеонската јавност да и кажиме, вака беше или беше вака. Овие беа во право што излегоа со скрин шотој од комуникација или беа во право полицајците кои на добра сопствена волја, надбвор од работното време си се организираа и си пишуваа по социјалните мрежи, ние ништо не видовме од тоа. Искрено, сега сум инспириран на некој начин или поттикнат од сето ова, од сета оваа дебата, да спомнам и дека, нити си придавам големина, сум носител на јавна функција претседател на Совет. На 9-ти Февруари ми беше нападнат домот, ваши колеги дојдоа и извршија увид, сега е 15-Март. Вршител на јавна функција сум, ме избрале граѓаните. Не ми дал некој ливче – решение да ме назначи по негово убедување, туку на непосредни избори сум биран. Сум излегол со Програма и сум биран на непосредни избори. Утре ќе дојде ситуација друг некој да биде. И како да има обичниот граѓанин во Полицијата, како да ја стекне довербата во Полицијата кога овие што сме најповикани, што сме јавни личности, има случаеви кои што се на штета наша и на нашите семејства и на нашите домови и нема разрешница. Да беше некоја различна ситуација, хипотетички ја поставувам работава, да беше претседател на Совет од партија која што е на централна власт. Дали случајот во 24 часа ќе беше решен? Или сега овај од кај другиве е, не е од кај партизаниве, од кај германциве е , па ќе го држиме, ќе му сееме страв, 3 малолетни деца имам дома. Ако ич баш друго и вие спомнавте дека се мешаат фамилии, ние сме јавни личности и нашите семејства, сакале или не, ќе бидат вмешани во работава. Ама да се загрозува безбедноста на јавни личности на луѓе кои што се избрани на непосредни избори, без разлика кои се причините, вие треба да ги утврдите и причините. Јас сметам лично дека на никого му немам направено ништо за да ми направи упад, односно да ми го нападни домот. И тоа во нормално време, каде што може да се случи да излезе дете, моите деца се под 10 години. И за сметка на овој цел период во овие 6 месеци вие како што сте командир и сега ние треба да бидеме принципиелни како што викаат и колегиве е дека не треба некои работи да ги спомнуваме. Нашата работа е ова и треба да бидеме доследни и коректни и ако се случи и во поразлични околности, сите да бидат искрени и да кажат. Критиката не значи секогаш омаловажување и намалување на вредноста што ја имате вие и што ја носите униформата, треба да се разбере и во смисла да се подобри работата на некојначин. А со ова со вашиве претходници што се случи, навистина вие имавте најголема улога и по она како сте назначен, требаше да цвета градов, да не се помисли. И искрено се сложувам со колегиве, посебно со колегата Јованоски, сум бил 2 пати, јас не излегувам толку често на вечер и на 2 пати сум начекала групна тепачка која што немав видено од 90-тите години во градов. Од 90-тите години, а имаме сериозна бројка на полицајци кои што се нагажирани, односно незнам ни колку е бројот колку што имате вие под ваша надлежност униформирани полициски службени лица. Во неколку наврати во минатиот состав, морам да спомнам и тоа, зборувавме реонски полицаец. Не зборувам од инает, јас го немам видено, лично го немам видено, можи има. Ама како граѓаните би се чувствувале безбедно ако немаат видено униформа по улица да помини? И од тука иди слободата на тие што сакаат да вршат кривични дела. Ако ве има почесто, да ве гледаме сите и ние ќе стекнеме поголема доверба во вас. И гледам дека таму терате и некои проекти „Граѓанинот и полицаецор“ и овде цело време зборуваме на оваа говорница бешепракса во минатото, сега да не се враќаме многу назад, зборуваме само за репресивни мерки, да сте одзеле 40 возачки во една вечер, ама следната вечер сигурно уште 40. Кај е поуката кај возачите, кај се превентивните мерки? Порано знам како деца не викаа да, ќе гледаме филмови, губиме време, ама опд тоа таа е лекцијата. За репресивни мерки во ред е, ама на кого на штета на нашите граѓани и тоа во вакви услови сега уште казни му фалат. Порано бевме извикани дека ВМРО – ДПМНЕ имало многу големи казни итн., еве сега шансава ја имате 5 години, не мора се со казнување да биди. Еден куп полицајци се таму, еден може да задолжите, па нека ги викни млади, нека почни сообраќајнава култура да се поткрева на повисоко ниво. Нека влегуваат полицајците во училиштата, нека објаснуваат, нека му кажуваат на децата, нека ги образуваат како треба, да не го прекршуваат законот, оти репресивните мерки си се репресивни. Јас ако сум се одлучил да возам во алкохолизирана состојба и 10 пати да ми ја одземете возачката дозвола, тоа е моја одлука и ништо тоа нема да подобри во моето однесување во сообраќајот. Ама ние имаме млад свет на кој треба да му ги предочиме овие работи и да му кажеме да, ние одзедовме 40 возачки, меѓутоа вие треба вака да се однесувате, овие се правилата со кои треба да учествувате во сообраќај итн., итн. Значи комплетно непријатна ситуација имаме. Јас не велам дека оваа конкретна состојба е само за во Прилеп, ама ние само дебатираме за Прилеп и вашиот ивештај е за ПС од општа надлежност за Прилеп го разгледуваме. Дека имаме проблеми и како систстем имаме, меѓутоа можеме ние како локална заедница, еве велиме сите дека овде заедно седиме, можеме да ги подобруваме условите. И треба да ги подобруваме, не ради нас самите, ради тие што идат по нас. И убиствата и бомбите што ги спомнуваме тоа Прилеп ние станавме прв град на Македонија што е секогаш на црна листа. Црна хроника кај што е Прилеп е, или загинал некој, или некој се степал, или дрога, или убиства итн. Ами тоа за сите, како да реча, лош маркетинг е за сите граѓани на Прилеп. Ние поголемава слика треба да ја гледаме. Туристи нема да ида ако се случуваат секој ден тепачки овде, ако не се чувствуваат безбено. И сите од тоа чекаме некој да дојде во градов за да имаме со што да се промовираме и на крајот па ние сме и тука, постојани жители сме, ние треба да се чувствуваме безбедно во овој град и нашите деца. Таа е приказната, ви благодарам.

Дали некој се јавува за збор?

Бидејќи никој повеќе не се јавува за збор ги молам членовите на Советот, да се изјаснат.

Кој е "за" усвојување на Одлука за усвојување на Извештајот-Информацијата за безбедносната состојба на подрачјето на ПС од Општа надлежност-Прилеп, во текот на второто полугодие од 2021 година?

Кој е "против", кој е "воздржан"?

8 членови на Советотгласаа „за“ и 17 „против“.

Констатирам декасо 8 гласови "за“ и 17 „против“, Одлуката не е усвоена.

Ви благодарам. Бидејќи дневниот ред е исцрпен, констатирам дека седницата е завршена.

По исцрпувањето на дневниот ред, седницата заврши во 16,15 часот.

Број 09-815/1 ПРЕТСЕДАТЕЛ

15.03.2022 година на Советот на Општина Прилеп

П р и л е п Дејан Проданоски с.р.

СТЕНОГРАФ

Горица Чатлеска